title: Novozymes

text: Fuglebakkenin entsyymituotanto sai alkunsa vuonna 1945. Vuonna 1951 perustettiin "Novo Fond", jonka kautta suojattiin yhtiön osake-enemmistöä ja organisoitiin rahoitusta tutkimukseen, sosiaaliseen ja humanitaariseen työhön. Osa tuotannosta siirrettiin uusiin tiloihin Bagsvaerdiin 1960. Kalundborgiin valmistui entsyymitehdas vuonna 1969. Vuonna 1974 Novon osakkeet vietiin Kööpenhaminan pörssiin ja vuonna 1981 ensimmäisenä skandinaavisena yrityksenä New Yorkin pörssiin. Vuonna 1989 tanskalaisyritykset Novo ja Nordisk Gentofte yhdistyivät. Syntyy Novo Nordisk.


title: Novozymes

text: Nykyinen Novozymes sai alkunsa varsinaisesti vuonna 2000, kun silloinen Novo Nordisk jaettiin kolmeksi yritykseksi: muodostettiin emoyritys Novo A/S ja sille tytäryritykset Novo Nordisk A/S ja Novozymes A/S. Tämä yritysrakenne on yhä voimassa. Emoyhtiö Novo A/S on konserniyritys Novo Nordisk Fondin tytäryhtiö.


title: Novozymes

text: Vuonna 2015 yhtiön myynnistä 36 prosenttia kertyi Pohjois-Amerikasta, 35 % Euroopan, Lähi-idän ja Afrikan alueilta, 19 % Aasian ja Tyynenmeren alueelta sekä 10 % Latinalaisesta Amerikasta.


title: Novozymes

text: Liiketoiminta-alueista merkittävimmät ovat vuonna 2015 Kodinhoito (Household Care, 33 % myynnistä), Ruoka ja virvoitusjuomat (Food & Beverages, 27 %), Bioenergia (Bioenergy, 18 %), Maatalous ja viljely (Agriculture & Feed, 15 %) sekä Tekninen ja farmaseuttinen teollisuus (Technical & Pharma, 8 %).


title: Novozymes

text: Tammikuussa 2016 (lokakuussa 2015) yhtiö kertoi eriyttävänsä biofarmaseuttisen tuotantonsa perustettavaan uuteen "Albumedix"-tytäryhtiöön. Helmikuussa 2016 yhtiö ilmoitti organisoivansa loput toimintonsa kolmeksi divisioonaksi: "Household Care & Technical Industries", "Agriculture & Bioenergy" ja "Food & Beverages".


title: Novozymes

text: Novozymesin osakeet jaetaan A- ja B-osakkeisiin. B-osakkeet noteerataan Kööpenhaminan ja Stuttgartin pörsseissä. Osake kuului helmikuussa 2016 OMX:n vaihdetuimpien pohjoismaisten osakkeiden OMX Nordic 40 -osakeindeksiin (OMXN40).


title: Puontpyölinjärvi

text: Puontpöylinjärvi () on 235,9 hehtaarin kokoinen järvi Salon ja Raaseporin rajalla. Kuntien ja samalla maakuntien raja kulkee järven pohjoisosan halki. Järven pohjoisrannalla sijaitsee Salon Puontpöylin kylä ja itärannalla Raaseporin Frankbölen kylä.


title: Puontpyölinjärvi

text: Puontpöylinjärvessä on useita saaria. Järven laskujoki on Sillbölebäcken, joka laskee Lillträsketin kautta Saaristomereen.


title: Cameco

text: Cameco eli Canadian Mining and Energy Corporation on kanadalainen pörssiyhtiö, jonka kotipaikka on Saskatoon, Saskatchewanin provinssissa Kanadassa. Se on kaivosyhtiö, jonka päätuote on ydinvoimaloissa ydinpolttoaineena käytettävä uraani. Se tuottaa myös sähköä. Cameco on maailman toiseksi suurin uraanin tuottaja, kazankstanilaisen KazAtomPromin jälkeen. Vuonna 2015 Cameco tuotti 10 926 tonnia uraania, mikä on 18 prosenttia maailmanlaajuisesta tuotannosta. Yhtiö on noteerattu sekä New Yorkin että Toronton pörsseissä.


title: Kimpisen lukio

text: Kimpisen lukio on lukio Lappeenrannassa Taikinamäen kaupunginosassa. Se on Lappeenrannan Lyseon lukion ohella toinen Lappeenrannan kunnallisista lukioista. Koulu perustettiin vuonna 1939, ja siellä on 580 opiskelijaa ja 50 opettajaa.


title: Kimpisen lukio

text: Kimpisen lukiossa on mahdollista painottaa opintojaan muun muassa liikuntaan ja yrittäjyyteen. Se on Etelä-Karjalan urheiluakatemian yhteistyöoppilaitos ja osa Lappeenrannan teknillisen yliopiston ja alueen metsäteollisuusyritysten metsäklusterilinjan opetusta. Kimpisen lukio vastaa myös Lappeenrannan aikuislukio-opetuksesta. Samassa koulukeskuksessa sen kanssa on 1.–9. luokkien Kimpisen koulu eri toimipisteineen.


title: Kimpisen lukio

text: Kimpisen lukion varhaisin edeltäjä Lappeenrannan yhteiskoulu perustettiin vuonna 1930 yksityisenä oppikoulun viisiluokkaisena keskikouluna. Perustamisen taustalla oli vanhempien huoli, kun julkinen Lappeenrannan yhteislyseo (sekin vuosina 1919–1928 nimeltään Lappeenrannan yhteiskoulu, nykyinen Lyseon lukio) ei ilmeisesti talousvaikeuksien vuoksi perustanut uusia luokkia ja jo hyväksyttyjä oppilaita jäi ilman koulupaikkaa. Yhteiskoulun johtokunnan puheenjohtajana toimi kansakoulutarkastaja T. G. Murto, joka neuvotteli koululle tilat Taikinamäen kansakoululta ja 5 000 markan avustuksen Lappeenrannan kaupungilta. Myös ympäryskunnat tukivat koulua pienesti, ja vuonna 1932 koulu pääsi valtionavun piiriin.


title: Kimpisen lukio

text: Yhteiskoulu sai pian perustamisensa jälkeen lisätilaa Peltolan kansakoululta, mutta vuonna 1937 tehdyssä tarkastuksessa opetustilat katsottiin puutteelliseksi, mikä asetti valtionavun uhanalaiseksi. Koululla oli tuolloin noin 150 oppilasta, yhteislyseolla puolestaan yli 400. Myös yhteislyseolla oli tilanpuutetta, ja ongelma päätettiin ratkaista muuttamalla yhteiskoulu julkiseksi Lappeenrannan tyttölyseoksi ja supistamalla yhteislyseo poikakouluksi, jonka nimeksi tuli Lappeenrannan lyseo. Eduskunta hyväksyi tämän kansanedustaja Elias Tukian tekemän aloitteen huhtikuussa 1938 ja muutokset astuivat voimaan syksyllä 1939. Taikinamäen kansakoulu remontoitiin tyttölyseon tarpeisiin, minkä lisäksi se käytti Peltolan kansakoulun ja rukoushuone Betanian tiloja.


title: Kimpisen lukio

text: Tyttölyseo sai oman rakennuksen Peltolan kansakoulun viereen vuonna 1951. Koulu muuttui Kimpisen yhteislyseoksi vuonna 1968, kun oppikoulujen sukupuolijaosta luovuttiin. Lappeenrannan siirtyessä peruskoulujärjestelmään vuonna 1975 koulu jakaantui Kimpisen lukioksi ja Kimpisen yläasteeksi. Koulun pitkäaikaisena rehtorina 1960–1970-lukujen muutosten aikaan toimi Hilkka Nykänen.


title: Lappeenrannan yhteiskoulu

text: Lappeenrannan yhteiskoulu voi viitata seuraaviin lappeenrantalaisiin oppilaitoksiin:


title: Nissan NV300

text: Nissan NV300 on Nissanin vuodesta 2016 lähtien valmistama pakettiautomalli, joka korvasi Nissan Primastarin. NV300 sijoittuu mallistossa pienemmän NV200:n ja suuremman NV400:n väliin. Malli jakaa suurimman osan tekniikastaan Opel Vivaron, Renault Traficin ja Fiat Talenton kanssa. Pakettiauton lisäksi NV300 on myös saatavana Combi-henkilönkuljetusversiona.


title: Nissan NV300

text: NV300:ssa on 1,6-litrainen dieselmoottori, joka on valittavissa 95-, 120-, 125- ja 145-hevosvoimaisina versioina. Kahdessa suuritehoisimmassa moottorissa on kaksoisturboahdin. Voimansiirtona on kuusivaihteinen manuaalivaihteisto.


title: Vulkan

text: Vulkan on Khronos Groupin julkaisema ohjelmointirajapinta. Ennen ensimmäistä julkaisua on myös käytetty epävirallista termiä "glNext" tai "OpenGL Next".


title: Vulkan

text: Vulkan on suunniteltu laajempaan käyttöön kuin aikaisempi OpenGL: rajapinta tukee muutakin käyttöä kuin grafiikkarajapintana käyttöä. Muita tuettuja toimintoja ovat GPGPU-käyttöön tarkoitettu laskentakapasiteetti ilman näyttötoimintoa tai vastaavaa.


title: Vulkan

text: Vulkan on suunniteltu käytettäväksi grafiikkaprosessoreilla, digitaalisilla signaaliprosessoreilla sekä kiinteätoimisilla laitteilla.


title: Vulkan

text: Vulkan myös toimii lähempänä laitteistotasoa ja ajurit jättävät enemmän vastuuta sovelluskehittäjälle kuten tilaseurannan, muistihallinnan, synkronoinnin ja vikatilanteiden käsittelyn.


title: Vulkan

text: Rajapinnan yhteydessä käytetään termejä "isäntämuisti" () ja "laitemuisti" (). Laitteen muistin hallinta ja liittäminen isäntämuistiin varattuun objektiin on sovelluksen tehtävä Vulkan-rajapinnassa. Korkeamman tason rajapinnat kuten OpenGL suorittavat läpinäkyvästi osan tästä muistihallinnasta.


title: Vulkan

text: Vulkan tukee monisäikeistä käsittelyä. Sen käyttämästä synkronoinnista käytetään termiä "ulkoinen synkronointi" (), jolloin on sovelluksen vastuulla varmistua ettei samaa objektia muokata useammasta säikeestä yhtä aikaa. Synkronointiin käytettäviä toimintoja ovat "aidat" (), "tapahtumat" () ja "semaforit" (). Lisäksi on "esteitä" (), joita voidaan käyttää suoritusesteinä (codice_1) tai muistiesteinä (codice_2).


title: Vulkan

text: Rajapintaa käyttävä sovellus käynnistää yhden tai useamman "instanssin" (). Instanssiin voidaan liittää yksi tai useampi fyysinen laite, joita voidaan käyttää yhden tai useamman loogisen laitteen kautta. Loogisilla laitteilla on yksi tai useampi jono, joiden kautta komentoja käsitellään. Hierarkia on suunniteltu joustavuutta varten.


title: Vulkan

text: Diagnostiikkaa ja virheidenjäljitystä varten voidaan ottaa käyttöön lisätoimintoja kerroksittain (), joita julkaistavassa sovellusversiossa ei tarvita.


title: Vulkan

text: Vulkan pohjautuu AMD:n Mantle-rajapintaan, jonka AMD lahjoitti Khronokselle uuden matalamman tason API:n kehityksen pohjaksi.


title: Vulkan

text: Vulkanin ensimmäinen versio 1.0 julkaistiin 16. helmikuuta 2016.


title: Vulkan

text: Vulkanin on tarkoitus tukea laajasti olemassa olevia alustoja, kuten Linux sekä Windows. Apple oli aluksi mukana mutta siirtyi sitten kehittämään omaa Metal rajapintaansa. Microsoftin DirectX 12 tulee vain Windows 10:lle. MoltenVK on julkaistu Apache-lisenssillä macOS ja iOS -alustoille: MoltenVK toimii kevyenä rajapintana Applen Metal-rajapinnan päällä.


title: Vulkan

text: Vulkan tukee GPGPU käyttöä nimellä "Compute Pipeline".


title: Aasianvireot

text: Aasianvireot ("Pteruthius") eli aiemmalta nimeltään harlekiinitimalit on vireoiden heimoon kuuluva varpuslintusuku. Aikaisemmin suku luettiin timaleihin. BirdLife Suomen maailman lintujen luettelon mukaan sukuun kuuluu 9 lajia. Lajimäärä vaihtelee eri lähteissä.


title: Herantis Pharma

text: Herantis Pharma Oyj on suomalainen lääketeollisuuden yritys. Yritys on erikoistunut tulehdus-, keskushermosto- ja imusuonistosairauksien hoitoon tarkoitettujen lääkkeiden kehittämiseen ja tutkimiseen.


title: Herantis Pharma

text: Herantis Pharma syntyi huhtikuussa 2014, kun lääkeyhtiöt Hermo Pharma ja Laurantis Pharma yhdistyivät. Herantis Pharma järjesti kesällä 2014 osakeannin ja listautui Helsingin pörssin First North -listalle saman vuoden kesäkuussa.


title: Arjan Stroetinga

text: Arjan Stroetinga (s. 16. kesäkuuta 1981 Oosterwolde) on alankomaalainen pikaluistelun maailmanmestari.


title: Arjan Stroetinga

text: Stroetinga voitti yhteislähdön maailmanmestaruuden Heerenveenissä 2015 ajalla 7.30,64. Hän kukisti toiseksi sijoittuneen italialaisen Fabio Francolinin kuudella sadasosasekunnilla. Kolomnan MM-kilpailuissa 2016 hän voitti maailmanmestaruuden joukkuetakaa-ajossa ja sai hopeaa yhteislähdössä.


title: Arjan Stroetinga

text: Stroetinga voitti yhteislähdön maailmancupin kausilla 2012–2013 ja 2015–2016. Kaudella 2013–2014 hän sijoittui toiseksi. Hän on voittanut neljä yhteislähdön maailmancupkilpailua, sijoittunut kolme kertaa toiseksi ja kaksi kertaa kolmanneksi. 5 000 metrillä hän on ollut kerran kolmas.


title: Arjan Stroetinga

text: Stroetinga on voittanut Alankomaiden-mestaruuden yhteislähdössä 2013, 2014 ja 2015.


title: Hankamäki

text: Hankamäki voi tarkoittaa seuraavia:


title: Colonia (elokuva)

text: Colonia on vuonna 2015 ensi-iltansa saanut jännitysdraamaelokuva, jonka on ohjannut Florian Gallenberg. Sen ovat käsikirjoittaneet Gallenberg ja Torsten Wenzel. Elokuvan pääosia esittävät Emma Watson, Daniel Brühl ja Michael Nyqvist. Elokuvassa nuori nainen (Watson) liittyy pahamaineiseen lahkoon pelastaakseen poikaystävänsä (Brühl), jonka lahko on siepannut.


title: Colonia (elokuva)

text: "Colonia" sai ensi-iltansa Toronton elokuvajuhlilla 13. syyskuuta 2015. Se sai laajan ensi-illan Saksassa 18. helmikuuta 2016.


title: Edna O’Brien

text: Edna O’Brien (s. 15. joulukuuta 1930 Tuamgraney, Claren kreivikunta) on irlantilainen kirjailija. Hän kuvaa romaaneissaan usein naisen asemaa, uutta sukupuolimoraalia, tapojen ulkokultaisuutta, lapsuuden viattomuutta ja aikuisuuden arpia. O’Brienin kerronta on usein protestinomaista ja lähes raa’an maanläheistä. Hän käyttää teoksissaan elementteinä usein konflikteja ja vastakohta-asetelmia, esim. maaseudun ja kaupungin vastakkaisuutta mm. esikoisromaanissaan "Maalaistytöt", jossa on omaelämäkerrallisia aineksia. O’Brienin romaaneista on suomennettu myös "Pakanallinen paikka" ja "Paheellinen elokuu". O’Brien on kirjoittanut myös novellikokoelmia, lastenkirjoja ja näytelmiä.


title: Lohkoketju

text: Lohkoketju on tekniikka, jolla toisilleen vieraat toimijat voivat yhdessä tuottaa ja ylläpitää tietokantoja hajautetusti. Lohkoketju toteutetaan listana tai lokina transaktioista, joka jaetaan osallistujien kesken, jolloin sen voi todentaa monesta lähteestä ja koostaa sen perusteella tietokannan. Tekniikan ansiosta ketjun jäsenet voivat luottaa toisiinsa, vaikka he eivät tuntisi toisiaan.


title: Lohkoketju

text: Jokainen uusi lohko sisältää edeltävän lohkon tiivisteen. Jos lohkoketju on jostain kohdasta haarautunut kahdeksi niin voimaan jää se haara, jonka lohkojen yhteenlaskettu vaikeustaso on suurempi. Sen haaran lohkoja, joka ei jää voimaan, kutsutaan orpolohkoiksi. Jotta lohkoketjun historiaa voisi muuttaa, pitäisi ensin luoda uudelleen sekä se lohko, johon muutos tulee, että kaikki sen jälkeiset lohkot.


title: Lohkoketju

text: Lohkoketjuteknologia mahdollistaa hajautetusti tuotetut digitaaliset valuutat, älykkäät sopimukset, mikromaksut, sähköiset omaisuusrekisterit, identiteetti- ja maineenhallintarekisterit, äänestysjärjestelmät, laitteiden väliset keskinäiset maksut ja autonomiset organisaatiot. Lohkoketjuja voidaan käyttää myös uusiutuvassa energiassa.


title: Lohkoketju

text: Ensimmäinen merkittävä toteutus lohkoketjuteknologiasta tehtiin kryptovaluutta Bitcoinia varten. Satoshi Nakamoto julkaisi kuvauksen tästä artikkelissa "Bitcoin: A Peer-to-Peer Electronic Cash System" lokakuussa 2008.


title: Lohkoketju

text: IBM tarjoaa teknologiaa, jossa lohkoketjuteknologia on yhdistetty esineiden internetiin.


title: George Nelson

text: George Nelson (1908–1986) oli yhdysvaltalainen arkkitehti ja teollinen muotoilija, yksi Yhdysvaltain teollisen muotoilun kärkinimistä. Hän oli uranuurtaja muovin ja uusien valmistusmenetelmien käyttämisessä muun muassa huonekaluissa, talousesineissä ja valaisimissa.


title: Vakuutuskeskus

text: Vakuutuskeskus on yhteenliittymä, jonka muodostavat Liikennevakuutuskeskus, Potilasvakuutuskeskus, Ympäristövakuutuskeskus ja Lääkevahinkovakuutuspooli. Keskus vastaa lakisääteisestä vakuutus- ja korvaustoiminnasta. Keskuksen muodostajien taustalla ovat suomalaiset vahinkovakuutuksia myöntävät vakuutusyhtiöt.


title: Komponiumi

text: Komponiumi (saks. "Komponium"; holl. "componium") on saksalaissyntyisen Diederich Nikolaus Winkelin (1777–1826) kehittelemä ja Amsterdamissa vuonna 1821 rakentama orkestrioni, jonka erityisominaisuus on kyky muunnella aleatorisesti sillä esitettäviä teoksia esittämisen aikana. Winkel rakensi soittimensa Johann Nepomuk Maelzelin kehittelemän panharmonikonin kilpailijaksi, mutta siitä ei tullut kaupallista menestystä. Ainoa tunnettu kappale komponiumista on esillä Brysselin soitinmuseossa ilman siihen alun perin kuulunutta urkukaappia; soittimessa on kahdeksan huuliäänikerran ja yhden kieliäänikerran lisäksi erikoistehosteina triangeli ja tamburiini.


title: Ympäristövakuutuskeskus

text: Ympäristövakuutuskeskus (, ), lyhennettynä YVK, turvaa ympärisövahingon kärsineen oikeudet hoitamalla tuntemattomien, vakuuttamattomien ja maksukyvyttömien aiheuttamat vahingot. Vastuu vahingosta on kuitenkin toimintaa harjoittaneella vahingonaiheuttajalla. YVK:n jäseniä ovat kaikki ympäristövakuutuksia myöntävät vakuutusyhtiöt Suomessa. YVK on osa Vakuutuskeskusta.


title: Ympäristövakuutuskeskus

text: Ympäristövahinkovakuutuksia myöntävät Ympäristövakuutuskeskuksen jäsenyhtiöt. Yrityksen on otettava ympäristövahinkovakuutus kolmen kuukauden kuluessa toiminnan aloittamisesta. Vakuuttamisen laiminlyönnistä joutuu maksamaan lisämaksua, joka voi olla jopa kymmenkertainen keskimääräiseen vakuutusmaksuun verrattuna.


title: Ympäristövakuutuskeskus

text: Ympäristövakuutus on oltava lain mukaan sellaisella yksityisoikeudellisella yhteisöllä, jonka toiminnassa on ympäristövahingon vaara tai se aiheuttaa haittaa ympäristölle.


title: Ympäristövakuutuskeskus

text: Vastuu ympäristövahingosta on vahingonaiheuttajalla, jonka on korvattava ympäristövahinko täysimääräisesti. Siihen kuuluvat ympäristövahinkojen torjumisesta ja pilaantuneen ympäristön ennalleen saattamisesta aiheutuneet kustannukset.


title: Ympäristövakuutuskeskus

text: Lakisääteinen ympäristövahinkovakuutus turvaa vahingonkärsineen oikeudet silloin, kun korvauksia ei ole saatu täysimääräisesti vahingon aiheuttajalta tai sen vastuuvakuutukseta tai vahingon aiheuttaja on maksukyvytön tai tuntematon. Se turvaa oikeudet myös, jos vahinkoa ei voida korvata öljysuojarahastosta annetun lain mukaan. Korvausvastuu on, kun vahinko on aiheutunut 1.1.1999 tai sen jälkeen harjoitetusta toiminnasta.


title: Václav Neumann

text: Václav Neumann (1920 Praha – 1995 Wien) oli tšekkiläinen kapellimestari. Neumann opiskeli Prahassa alttoviulistiksi Václav Talichin johdolla. Vuonna 1956 hän aloitti Itä-Berliinissä Komische Operin ylikapellimestarina. Siellä hän johti 220 kertaa Leoš Janáčekin oopperan "Ovela pikku kettu". Hän työskenteli sittemmin ainakin Leipzigin Gewandhaus-orkesterin johtajana vuosina 1964–1967 sekä Tšekin filharmonikkojen johtajana 1968–1989. Neumann esiintyi useassa Euroopan maassa. Hänen ohjelmistoonsa kuului erityisesti tšekkiläistä ja venäläistä musiikkia. Hän kuului maansa musiikin merkittävimpiin esitaistelijoihin.


title: Kaori Iwabuchi

text: Kaori Iwabuchi (, s. 28. huhtikuuta 1993 Ueda) on japanilainen mäkihyppääjä.


title: Kaori Iwabuchi

text: Iwabuchi kilpaili ensimmäisen kerran Continental Cupissa maaliskuussa 2009 Zaōssa, ja on parhaimmillaan sijoittunut viidenneksi. Maailmancupissa hän debytoi Lillehammerissa joulukuussa 2011. Kymmenen parhaan joukkoon hän sijoittui ensimmäisen kerran Zaōssa maaliskuussa 2012 oltuaan seitsemäs. Parhaimmillaan hän on sijoittunut kuudenneksi Lahdessa helmikuussa 2016.


title: Kaori Iwabuchi

text: Falunin MM-kilpailuissa 2015 hän sijoittui normaalimäen 36:nneksi ja Lahdessa 2017 11:nneksi. Pyeongchangin olympialaisissa 2018 hän oli kahdestoista. Nuorten tasolta hänellä on joukkuemäen MM-kulta Erzurumista vuodelta 2012.


title: Bo Nilsson

text: Bo Nilsson (1. toukokuuta 1937 – 26. kesäkuuta 2018) oli ruotsalainen säveltäjä, sekä kotimaassaan että muissa maissa arvostusta saanut avantgardisti. Hän sai 1950-luvulla kuuluisuutta Darmstadtin koulukunnan keskeisenä ruotsalaisena edustajana. Toisaalta hän on omaksunut kansallisromanttisia vaikutteita. 1970-luvulla Nilsson ryhtyi kokeilemaan elektronimusiikin keinoja ja yhdistämään soitinesityksiin nauhamusiikkia. Hän on toiminut myös elokuvasäveltäjänä popmusiikinkin keinovaroin.


title: Ashton Carter

text: Ashton Baldwin ”Ash” Carter (s. 24. syyskuuta 1954) on yhdysvaltalainen poliitikko ja entinen Yhdysvaltain puolustusministeri. Hän on koulutukseltaan fyysikko ja toimi aiemmin Harvardin yliopistossa tieteen ja kansainvälisten suhteiden professorina. Hän korvasi 17. helmikuuta 2015 Chuck Hagelin presidentti Barack Obaman 2. hallituksen puolustusministerinä.


title: Ashton Carter

text: Ashton Baldwin Carter syntyi 24. syyskuuta 1954 Philadelphiassa, Pennsylvaniassa. Hänen äitinsä Anne on äidinkielenopettaja ja isänsä William Stanley Carter Jr. neurologi ja psykiatri, joka osallistui laivaston joukoissa toiseen maailmansotaan. Ashtonilla on kolme sisarusta, joista yksi on lastenkirjailija Cynthia DeFelice.


title: Ashton Carter

text: Selvitettyään kotipaikkansa Abingtonin Senior High Schoolin 1972 urheilullinen Carter päätyi 1975 Edinburghin yliopistoon Skotlantiin ja seuraavana vuonna suoritti Yalen yliopistossa B.A.-tutkinnot fysiikassa ja keskiajan historiassa. Hänen fysiikan lopputyönsä aihe oli ”Kvarkit, lumo ja fii-hiukkanen”. Hän työskenteli Fermi National Accelerator Laboratoryssa 1975 kvarkkitutkimuksen parissa ja Brookhaven National Laboratoryssä 1976.


title: Ashton Carter

text: Tämän jälkeen Carter jatko-opiskeli Rhodes-stipendiaattina Oxfordin yliopistossa, missä hän sai tohtorin arvon teoreettisessa fysiikassa vuonna 1979.


title: Ashton Carter

text: Vuodet 1979 ja 1980 hän työskenteli tutkijana Rockefeller-yliopistossa, sen jälkeen MIT:ssä 1982–1984. Jälkimmäisenä aikana hän julkaisi raportin, jossa arvioi Reaganin kaavaileman Tähtien sota -puolustuksen olevan kykenemätön suojelemaan Yhdysvaltoja Neuvostoliiton ydiniskulta.


title: Ashton Carter

text: Carter siirtyi Harvardin yliopistoon, missä hän toimi ensin 1984–1986 yliassistenttina, sitten 1986–1988 apulaisprofessorina. Vuonna 1988 Carter nimitettiin professoriksi yliopiston Belfer Center for Science and International Affairsiin. Tästä eteenpäin hän toimi useissa tehtävissä muun muassa Harvardin ja Stanfordin yliopistoissa.


title: Ashton Carter

text: Vuonna 1993 Carter siirtyi Yhdysvaltain puolustusministeriön palvelukseen. Hänen vastuulleen apulaiskansliapäällikkönä kuuluivat joukkotuhoaseet niin ulko- kuin kotimaassakin.


title: Ashton Carter

text: Vuonna 2009 hänet nimitettiin alivaltiosihteeriksi vastaamaan hankinnoista, teknologiasta ja logistiikasta.


title: Ashton Carter

text: Lokakuusta 2011 joulukuuhun 2013 Carter toimi apulaispuolustusministerinä, ollen Yhdysvaltain puolustusministeriön operatiivisena johtajana vastuussa ministeriön budjetista ja sen kolmesta miljoonasta työntekijästä. Hänen vastuualueeseensa kuului monia aserajoitussopimuksia, kuten ydinaseita koskeva START II, ohjustorjuntaa koskeva ABMT ja konventionaalisia aseita koskeva CFE.


title: Ashton Carter

text: Joulukuussa 2014 presidentti Obama nimitti Carterin uudeksi puolustusministeriksi ja senaatin hyväksynnän jälkeen (93-5) tämä vannoi virkavalansa 17. helmikuuta 2015. Nimityspuheessaan Carter sanoi olevansa "hyvin halukas" lisäämään Yhdysvaltain sotilaallista apua Ukrainalle ja painotti Isis-järjestön tuhoamisen tärkeyttä. Hän ei ollut halukas nopeuttamaan Guantanamo Bayn vankien vapautuksia ja piti Irania Isisin veroisena uhkana.


title: Ashton Carter

text: Toukokuussa 2015 Carter varoitti Kiinaa lopettamaan sen nopeasti etenevän tekosaarten rakentamisen Etelä-Kiinan merellä


title: Ashton Carter

text: Lokakuussa 2015 hän tuomitsi Venäjän iskut Syyrian hallituksen vastaisia voimia vastaan ja hieman myöhemmin sanoi arvelevansa Venäjän intervention johtavan pian kostoiskuihin sitä vastaan.


title: Ashton Carter

text: Joulukuussa 2015 ilmeni, että Carter oli käyttänyt puolustusministerin työasiaansa henkilökohtaista sähköpostiaan. Tämä johti kohuun.


title: Österbottniska Pressen

text: Österbottniska Pressen oli Uudessakaarlepyyssä vuosina 1934–1935 ilmestynyt ruotsinkielinen sanomalehti.


title: Österbottniska Pressen

text: "Jakobstads Tidningin" julkaisuyhtiö perusti "Österbottniska Pressenin" Uudessakaarlepyyssä vanhastaan ilmestyneen "Österbottniska Postenin" kilpailijaksi. Kahdesti viikossa ilmestynyt lehti osoittautui kannattamattomaksi, ja se lopetettiin jo kolmen kuukauden jälkeen. Vastaavana toimittajana työskenteli K. T. Oljemark ja toimittajana Ruben Troberg.


title: Preludit (Debussy)

text: Préludes () on ranskalaisen Claude Debussyn säveltämä 24 pianopreludin kokonaisuus, joka jakautuu kahteen 12 kappaleen kirjaan. Näistä eniten esitettyjä ovat ensimmäisen kirjan preludit ”Pellavatukkainen tyttö” ja ”Uponnut katedraali”, jotka ovat Debussyn tunnetuimpia sävellyksiä "Suite bergamasque" -sarjan ”Kuutamon” ohella.


title: Preludit (Debussy)

text: Molemmat preludikirjat syntyivät Debussyltä epätavallisen nopeasti, muutamassa kuukaudessa. Ensimmäisen kirjan preludit hän sävelsi joulukuun 1909 ja helmikuun 1910 välisenä aikana ja toisen kirjan preludit loppuvuodesta 1912 huhtikuuhun 1913.


title: Preludit (Debussy)

text:
Suomennosten lähteet:
Kahden preludin nimet Debussy sijoitti lainausmerkkeihin, koska ne ovat sitaatteja. "”Les sons et les parfums tournent dans l’air du soir”" on peräisin Charles Baudelairen runosta "Harmonie du soir" (”Illan harmonia”). "”Les fées sont d’exquises danseuses”" on J. M. Barrien kirjasta "Peter Pan in Kensington Gardens."


title: Preludit (Debussy)

text: Nuottikäsikirjoituksissaan Debussy sijoitti kunkin preludin nimen vasta kappaleen loppuun.


title: Preludit (Debussy)

text: Molempien kirjojen preludit esitetään usein omina sarjoinaan, vaikka mikään ei todista että Debussy olisi näin välttämättä tarkoittanut. Perinne alkoi, kun toukokuussa 1911 pianisti Jane Mortier soitti kaikki ensimmäisen kirjan preludit Pariisin Salle Pleyelissä, ja saksalais-englantilainen pianisti Walter Morse Rummel kantaesitti kaikki toisen kirjan preludit Lontoossa 1913. Alun perin Debussy ja muut pianistit kuten Ricardo Viñes soitti preludeja kolmen–neljän ryhmissä, joka on yhä toinen tapa preludien esittämiseen.


title: Preludit (Debussy)

text: Ensimmäisen täydellisen levytyksen molempien kirjojen preludeista teki eteläafrikkalainen pianisti Adolph Hallis vuonna 1938 Lontoossa. Preludeista on tehty myös orkesterisovituksia. Suosituimpia orkesterien esittämiä preludeja ovat ”Pellavatukkainen tyttö” ja ”Uponnut katedraali”.


title: Österbottens Bondetidning

text: Österbottens Bondetidning (vuosina 1932–1933 "Österbottens Dagblad") oli Vaasassa vuosina 1926–1933 ilmestynyt ruotsinkielinen sanomalehti.


title: Österbottens Bondetidning

text: Lehden poliittinen taustaryhmä oli ruotsalaisessa kansanpuolueessa toiminut talonpoikaisfraktio Lantmannagruppen, joka vuonna 1926 muutti nimensä Bondeförbundetiksi. Kun Vaasan ruotsinkieliset lehdet "Vasa-Posten" ja "Vasabladet" siirtyivät tukemaan muita puolueryhmiä, Latmannagruppen päätti perustaa oman äänenkannattajan. "Österbottens Bondetidning" pyrki ajamaan maataloustuottajien etuja ja kannatti oikeistopolitiikkaa, mutta sanoutui Mäntsälän kapinan jälkeen irti lapualaisuudesta. Aluksi kahdesti ja vuodesta 1927 lähtien kolmesti viikossa ilmestynyt lehti osoittautui kannattamattomaksi ja teki useiden yritysjärjestelyjen jälkeen konkurssin. Sen päätoimittajina työskentelivät J. Alfr. Strandberg (1926–1932) ja Knut von Schantz (1932–1933).


title: Police Quest II: The Vengeance

text: Police Quest II: The Vengeance on vuonna 1988 julkaistu seikkailupeli. Pelin on tuottanut Jim Walls Sierra On-Line -peliyhtiölle. Se on jatko-osa pelille "" ja kuuluu "Police Quest ja SWAT" pelisarjaan.


title: Police Quest II: The Vengeance

text: Pelihahmon toimintoja kontrolloidaan tekstiparserilla. Komennot koostuvat verbeistä ja substantiiveista (esim. "Unlock Door" tai "Take Keys"), vaikka joitakin näppäimistöoikoteitä on olemassa. Pelaajan on noudatettava poliisin toimintamenettelyitä selviytyäkseen pelissä ja saadakseen korkeimmat pisteet.


title: Police Quest II: The Vengeance

text: Ensimmäisestä pelistä poiketen, ajojaksot paikkojen välillä ovat automaattisia. Käskyt kirjoitetaan tekstiparserissa (esim. "drive station" tai "chase car") ja pelaaja ei pysty suoraan ohjaamaan autoa.


title: Police Quest II: The Vengeance

text: Sonny Bondsilla on aseenkäyttöoikeus. Pelaajan täytyy ajoittain käyttää asetta pelissä jonka täytyy olla sihdattuna ja myös ladattuna. Toimintakohtauksia pelissä ei ole, mutta jotkut vaaralliset tilanteet ovat aikakriittisiä. Silloin kun Sonny on huolellisesti ottanut asennon ja aseen tähtäys on kunnossa, ampuu hän niin tarkasti mitä tilanne vaatii.


title: Police Quest II: The Vengeance

text: "Police Quest II: The Vengeance" sijoittuu kuvitteelliseen Lytton-nimiseen kaupunkiin Kaliforniassa vuonna 1988 ja kaupunkiin nimeltä Steelton (paikkaa ei ole mainittu pelissä: PQ1VGA sijoitaa Steeltonin Kaliforniaan ja Police Quest Casebook sanoo sen olevan New Mexicossa). Pelaaja voi vierailla useassa paikasa Lyttonissa, mm. Detective Division of the police department (where Sonny Bonds is stationed), the Jail and Cotton Cove, a picnic area running along the Clear Water River.


title: Police Quest II: The Vengeance

text: Pelihahmo on Sonny Bonds, etsivä Lyttonin poliisivoimista. Muita hahmoja ovat Bondsin työpari Keith, entinen prostituoitu ja tyttöystävä Marie Wilkans sekä Jessie Bains, tuomittu rikollinen jonka Bonds pidätti jaksossa "".


title: Police Quest II: The Vengeance

text: Pidätettyään Jessie Bainsin ensimmäisessä "Police Quest"-pelissä, on Bonds siirtynyt murharyhmään. Hän alkaa tapailla Marie Wilkansia, joka auttoi häntä peitetehtävissä välttyäkseen prostituutiosyytteiltä. Heidän rauhallinen elämänsä on kuitenkin lyhytaikaista: kun Bains palautettiin Lyttoniin oikeuteen, onnistuu hän pakenemaan vankeudesta, ottaen yhden vartijoista panttivangikseen itsetehdyllä veitsellä.


title: Police Quest II: The Vengeance

text: Bonds ja hänen partnerinsa Keith Robinson keräävät todisteita vankilassa ja löytävät kidnapatun vanginvartijan auton. Heidät kutsutaan sitten joenvarteen, missä Bains on ilmeisesti havaittu. Bains tulee esiin ja ampumavälikohtauksen jälkeen Bains pakenee. Jälkikäteen Sonny sukeltaa jokeen ja löytää veden alta vartijan ruumiin. Bainsin pakoauto löytyy lentokentän läheltä, missä Sonny tutkii ja selviää Bainsin ottaneen kuolleen vanginvartijan identiteetin, mutta ei vielä osaa arvioida Bainsin seuraavaa liikettä. Bonds lopettaa työvuoronsa ja menee sitten illalliselle Marien kanssa.


title: Police Quest II: The Vengeance

text: Seuraavana päivänä, poliisi Woody Robertsin ruumiin, joka oli baarimikkona Hotel Delphoriassa ensimmäisessä "Police Quest" -pelissä ja todisti Bainsin oikeudenkäynnissä. Todistusaineisto paikalla vie Bondsin ja hänen partnerinsa kaupungissa olevaan motelliin, missä he rynnäköivät Bainsin huoneeseen paikallisen S.W.A.T. yksikön avustuksella. Vaikka Bains itse ei ole paikalla, löytää Bonds Donald Colbyn käyntikortin (joka asuu Steeltonissa) pesualtaasta. Kiirehtiessään Marien asuntoon, Bonds löytää merkkejä vastarinnasta ja selkeitä merkkejä, että Marie on joutunut Bainsin vangiksi. Mikä pahempaa, hän löytää listan nimistä joille Bains aikoo kostaa. Listalla on Bonds, Marie Wilkans, murhattu Woody Roberts ja Colby, entinen huumekauppias joka on todistajansuojeluohjelmassa. The Lytton PD päättelee, että Bains laittoi ansan Bondsille käyttäen Marieta syöttinä.


title: Police Quest II: The Vengeance

text: Bondsin tutkimustyö ja todistusaineisto saa hänet uskomaan Bainsin lentäneen Steeltoniin, aikomuksenaan surmata Colby. Varoitettuaan Colby ja paikallista poliisia, Bonds ja hänen kumppaninsa lentävät myös sinne. Matkalla sinne, he estävät terroristin yrityksen räjäyttää heidän lentokoneensa. Saapuessaan Steeltoniin, Bonds toteaa Bainsin jo murhanneen Colbyn ennen kuin paikallinen poliisi ehti reagoida. Puhelinsoitto Colbyn toimistoon jäljitetään läheiseen puistoon ja Bonds lähtee sinne tutkimaan, havaitakseen Bainsin jätevesiviemärissä puiston alla. Löydettyään Bainsin viemäriverkostosta, Bonds ottaa yhteen Bains tulitaistelussa, missä Bains ammutaan kuoliaaksi ja Marie pelastuu.


title: Police Quest II: The Vengeance

text: Riippuen siitä, kuka ampui ensin, pelissä on kaksi erilaista loppua. Jos Bonds ampui ensin, tutkintalautakunta toteaa hänen toimineen edesvastuuttomasti rikkoen lakia ja Bonds erotetaan poliisivoimista. Jos Bains ampuu ensin, tutkintalautakunta toteaa Bondsin ampuneen itsepuolustukseksi ja Bonds lähtee Marien kanssa Bahamalle ja kosii häntä matkalla.


title: Police Quest II: The Vengeance

text: Vuoden 1988 jatko-osassa, joka tehtiin Sierran uudella SCI-pelimoottorilla, keskityttiin enemmän tutkimustyöhön kuin liikennepoliisin tehtäviin ensimmäisessä jaksossa. Asialliset proseduurit todisteiden keräämiseksi ja käsittelemiseksi ovat päätehtäviä monissa tilanteissa. Peli julkaistiin IBM PC, Amiga, Atari ST ja myöhemmin NEC PC-9801 järjestelmille.


title: Police Quest II: The Vengeance

text: Tilanteet pelissä perustuvat tilanteisiin, joissa pelin suunnittelija Jim Walls tai hänen ystävänsä olivat heidän ollessaan poliisivoimissa. Rikollishahmo Jessie Bains perustuu paenneeseen rangaistusvankiin joka oli vapaana pelin julkaisuaikaan.


title: Police Quest II: The Vengeance

text: Kesäkuun 1989 numerossa, brittiläinen lehti "Atari ST User" kutsui ST versiota "erinomaiseksi joka suhteessa - grafiikka, juoni, yksityiskohdat, huumori ja tarinankerronta ovat ensiluokkaisia", antaen sille 9 pistettä 10:stä. "Computer Gaming World" antoi pelille myös ylistävän arvostelun, "Kehittynyt grafiikka, mielenkiintoinen juoni ja sulava animaatio saavat tarinan elämään. Koko paketti johtaa kohti uutta huipentumaa interaktiivissa peleissä!"


title: Paul Onobi

text: Paul Odeh Onobi (s. 27. marraskuuta 1992) on nigerialainen jalkapalloilija, joka edustaa Veikkausliigassa pelaavaa Kuopion Palloseuraa. Pelipaikaltaan Onobi on puolustava keskikenttäpelaaja. Hän kuuluu myös Nigerian jalkapallomaajoukkueeseen.


title: Paul Onobi

text: Onobi aloitti uransa Nigerian Valioliigan Niger Tornadoes FC:ssä, jota hän edusti vuodet 2008–2009. Vuodet 2010–2011 hän pelasi saman sarjan Warri Wolvesissa ja 2012 Enyimba Internationalissa. Vuodet 2013–2016 Onobi pelasi Sunshine Starsin riveissä. Helmikuussa 2016 Onobi siirtyi Suomen Veikkausliigan Kuopion Palloseuraan.


title: Paul Onobi

text: Onobi debytoi Nigerian jalkapallomaajoukkueessa lokakuussa 2015 Burkina Fasoa vastaan. Hän kuului joukkueeseen vuoden 2016 African Nations Championshipissä, jossa hän pelasi kolmessa ottelussa.


title: Ålands Nyheter

text: Ålands Nyheter oli Maarianhaminassa vuosina 1927–1931 ilmestynyt ruotsinkielinen sanomalehti.


title: Ålands Nyheter

text: Ruotsalaisen kansanpuolueen ahvenanmaalainen talonpoikaisryhmä Ålands Jordbrukarförbund perusti "Ålands Nyheterin" enemmänkin sivistyneistön ja merenkulun etuja ajaneen "Åland"-lehden kilpailijaksi. "Åbo Underrättelserin" kirjapainossa Turussa painettu lehti kaatui 1930-luvun alun pulavuosiin. Kerran viikossa ilmestyneen "Ålands Nyheterin" levikki oli 2 000 kappaletta vuonna 1931. Sen päätoimittajina ja vastaavina toimittajina työskentelivät Carl Björkroth (1927), Bjarne Tomtén (1927–1928), K. Arthur Granit (1928–1929), J. Holmberg (1929), Karl Andersson (1930) ja Elis J. Westergård (1929–1931).


title: Alex Boisvert-Lacroix

text: Alex Boisvert-Lacroix (s. 8. huhtikuuta 1987 Sherbrooke) on kanadalainen pikaluistelija, joka kilpaili aiemmin kaukalopikaluistelussa. Hän harjoittelee "Gaétan Boucher National Centre"ssä Quebecissä, ja häntä valmentaa Gregor Jelonek.


title: Alex Boisvert-Lacroix

text: Boisvert-Lacroix aloitti luisteluharrastuksen viisivuotiaana. Hän kilpaili kaukalopikaluistelun maailmancupissa ensimmäisen kerran Kiinassa kaudella 2007–2008 sijoittuen kolmanneksi 500 metrillä. Hän saavutti Harbinin talviuniversiadeissa 2009 mitalin viestissä ja sijoittui neljänneksi 500 metrillä.


title: Alex Boisvert-Lacroix

text: Boisvert-Lacroix siirtyi pikaluisteluun kaudella 2010–2011 ja osallistui ensimmäiseen maailmancupin kilpailuunsa Salt Lake Cityssä tammikuussa 2012. Ensimmäisen palkintosijansa hän saavutti oltuaan kolmas 500 metrillä Calgaryssä marraskuussa 2015. Hän on sijoittunut 500 metrin maailmancupin kilpailuissa kaksi kertaa toiseksi ja kaksi kertaa kolmanneksi.


title: Alex Boisvert-Lacroix

text: Boisvert-Lacroix saavutti ensimmäisissä pikaluistelun arvokilpailuissaan, Kolomnan matkakohtaisissa MM-kilpailuissa 2016, pronssia 500 metrillä kuusi sadasosasekuntia Mika Poutalaa nopeampana


title: Veljeys (lehti)

text: Veljeys oli Helsingissä vuosina 1906–1909 ilmestynyt kristillisen työväenliiton lehti.


title: Veljeys (lehti)

text: Kristillis-yhteiskunnallinen viikkolehti "Veljeys" ilmestyi aluksi sitoutumattomana, mutta vuoden 1907 marraskuussa se ilmoittautui kristillisen työväenliiton äänenkannattajaksi. "Veljeyttä" julkaisseen osuuskunnan talous oli heikko, ja vuoden 1909 alussa se muuttui sanomalehdestä aikakauslehdeksi. Lehden levikki oli 2 900 kappaletta vuonna 1907. Sen päätoimittajana työskenteli Eero Järvinen.


title: Veljeys (lehti)

text: Lehden toimintaa jatkoi vuosina 1910–1912 viikkolehti "Uusi Aika" ja vuosina 1912–1914 "Uurtaja"-niminen viikkolehti.


title: Varsinais-Suomi (sanomalehti)

text: Varsinais-Suomi oli Turussa vuosina 1935–1940 ilmestynyt Isänmaallisen kansanliikkeen (IKL) sanomalehti.


title: Varsinais-Suomi (sanomalehti)

text: IKL päätti perustaa oman lehden Turkuun, kun kokoomuslainen "Uusi Aura" oli etääntynyt kansanliikkeestä. Puolueen monista ketjulehdistä poiketen "Varsinais-Suomi" oli toimitukseltaan ja taloudeltaan itsenäinen. Kuudesti viikossa ilmestyneen lehden levikki oli 3 000–4 000 kappaletta. Varsinais-Suomen ohella sitä tilattiin jonkin verran Someron ja Tammelan seudulle sekä Satakuntaan. Lehden julkaisuyhtiön talous oli heikko, mutta se onnistui sinnittelemään hieman pitempään kuin IKL:n muut maakuntalehdet. "Varsinais-Suomen" päätoimittajana työskenteli Niilo Vapaavuori.


title: Thomas Krol

text: Thomas Krol (s. 16. elokuuta 1992 Colmschate) on alankomaalainen pikaluistelija


title: Thomas Krol

text: Krol voitti junioreiden maailmanmestaruuden joukkuetakaa-ajossa 2011. Seuraavana vuonna hän saavutti junioreiden MM-hopeaa yleisluistelussa ja 1 500 metrillä sekä pronssia joukkuetakaa-ajossa.


title: Thomas Krol

text: Krol saavutti Kolomnan MM-kilpailuissa 2016 pronssia 1 500 metrillä ajalla 1.45,75. Kolomnan EM-kilpailuissa 2018 hän sai hopea 1 500 metrillä ja oli neljäs 1 000 metrillä. Hän sijottui maailmancupin pisteissä kolmanneksi 1 500 metrillä kaudella 2017–2018. Maailmancupin osakilpailuissa hän on sijoittunut kaksi kertaa kolmanneksi 1 000 metrillä ja kolme kertaa kolmanneksi 1 500 metrillä.


title: Uusmaan Työmies

text: Uusmaan Työmies oli Helsingissä vuosina 1926–1929 ilmestynyt SDP:n sanomalehti.


title: Uusmaan Työmies

text: "Suomen Sosialidemokraattia" julkaissut Oy Kansanvalta perusti "Uusmaan Työmiehen" SDP:n Uudenmaan maakuntalehdeksi. Se sisälsi puolueen pää-äänenkannattajan aineistoa paikallisilla tiedoilla täydennettynä. Kahdesti viikossa ilmestyneen "Uusmaan Työmiehen" levikki oli 1 600 kappaletta. Tappiollisen lehden julkaiseminen lopetettiin pulakauden alettua. Sen päätoimittajina työskentelivät Atte Pohjanmaa (1927–1929), Kalle Kukkonen (1929) ja Vihtori Huhta (1929).


title: Diklooridimetyylisilaani

text: Diklooridimetyylisilaani eli dimetyylidikloorisilaani (CHSiCl) on silaaneihin kuuluva orgaaninen piiyhdiste. Yhdistettä voidaan käyttää siloksaanien ja silikonipolymeerien valmistukseen, sekä orgaanisessa kemiassa reagenssina ja piiyhdisteiden valmistuksessa.


title: Diklooridimetyylisilaani

text: Huoneenlämpötilassa diklooridimetyylisilaani on väritöntä nestettä. Se liukenee moniin orgaanisiin liuottimiin kuten dietyylieetteriin ja bentseeniin, mutta reagoi veden ja muiden proottisten liuottimien kanssa, jolloin muodostuu vetykloridia. Yhdisteen hydrolysoituessa muodostuu erityisesti rengasrakenteisia siloksaaneja. Diklooridimetyylisilaani voi reagoida veden kanssa myös suoraketjuisiksi siloksaanioligomeereiksi. Yhdiste reagoi myös alkoholien ja amiinien kanssa.. Diklooridimetyylisilaani ärsyttää voimakkaasti hengitysteitä, ihoa ja silmiä. Iholle tai silmiin joutuessaan se voi aiheuttaa syövytysvammoja. Aineelle altistumisesta voi seurata yskää, hengenahdistusta ja kurkkukipua.


title: Diklooridimetyylisilaani

text: Diklooridimetyylisilaania valmistetaan johtamalla kloorimetaania piin ja kuparin seokseen. Reaktiossa muodostuu myös muita kloorisilaaneja ja selektiivisyyden parantamiseksi kuparin sijasta käytetään usein kuparin, sinkin, tinan ja alumiinin seoksia ja tämä parantaa myös reaktiivisuutta. Seokseen voidaan lisätä myös fosforia tai booria parantamaan selektiivisyyttä.


title: Diklooridimetyylisilaani

text: Dimetyylidikloorisilaania käytetään valmistettaessa erityisesti rengasrakenteisia siloksaaneja reaktiolla veden kanssa. Reaktion lämpötilaa, liuotinta, reaktioaikaa ja lähtöaineiden ainesuhteita vaihtelemalla voidaan saada aikaiseksi myös lineaarisia siloksaanioligomeereja ja -polymeerejä. Yhdistettä käytetään myös alkoholien, amiinien ja amidien silyloimisreagenssina, suojaryhmänä karbonyyliyhdisteille ja dioleille sekä niin kutsutussa pinakolisyklisointireaktiossa.


title: Uusi Kotka

text: Uusi Kotka oli Kotkassa vuosina 1918–1920 ilmestynyt sanomalehti.


title: Uusi Kotka

text: Kansallisen Edistyspuolueen "Uusi Kotka" perustettiin kokoomuksen "Etelä-Suomen" kilpailijaksi. Lehdet painettiin samassa kirjapainossa, minkä johdosta ne ilmestyivät kolmesti viikossa vuoropäivinä. "Uuden Kotkan" talous oli heikko, ja se lopetettiin kannattamattomana. Päätoimittajina työskentelivät Rafael Engelberg (1919) ja Santeri Jehkonen (1919–1920).


title: Vähä Venesjärvi

text: Vähä Venesjärvi on Pirkanmaalla Parkanossa Hoseuksessa sijaitseva järvi, joka kuuluu Kokemäenjoen vesistössä Ikaalisten reitin valuma-alueen Kuivasjärven valuma-alueeseen. Vähä Venesjärvi on osa Vatajanjoen valuma-aluetta.


title: Vähä Venesjärvi

text: Järven pituus on 950 metriä, leveys 450 metriä ja sen pinta-ala on 27 hehtaaria. Se sijaitsee kallioalueen ja kangasmaaston välissä Iso Venesjärven pohjoispuolella. Siihen laskee vain yksi metsäoja sekä mahdolliset tienvarsiojat valtieltä 3. Järven laskujoki on Venesjoki, joka laskee Iso Venesjärveen. Myös Iso Venesjärvestä lähtee Venesjoki, jolloin Vähä Venesjärven jokea voidaan pitää silloin saman joen yläjuoksuna. Järvessä on yksi pieni luoto. Rantaviivan pituus on 2,7 kilometriä. Rannat ovat kangasmetsää lukuun ottamatta pientä pohjoispään suota sekä pohjois- ja eteläpään heinittyneitä rantojen luhtia. Koillisrannalla on sijainnut maatila ja rantaan on rakennettu kolme vapaa-ajan asuntoa. Niille pääsee yhdystieltä 13344, joka haarautuu hieman pohjoisempana valtatieltä 3. Valtatien varressa järven rannassa sijaitsee liikekiinteistö.


title: Uusi Häme

text: Uusi Häme oli Lahdessa vuosina 1937–1939 ilmestynyt maalaisliiton sanomalehti.


title: Uusi Häme

text: "Uusi Häme" perustettiin maalaisliiton äänenkannattajaksi Uudellamaalla ja Hämeessä. Kolmesti viikossa ilmestyneen lehden talous oli ilmeisen heikko, ja se levisi lähinnä maakuntien itäosiin. "Uusi Häme" lakkautettiin, kun sen toimittajat kutsuttiin talvisotaan. Päätoimittajana työskenteli Heikki Jylhä.


title: Martti Pahlman

text: Martti Pahlman (s. 9. helmikuuta 1982) on suomalainen kilpauransa päättänyt koripalloilija.


title: Martti Pahlman

text: Tampereen Pyrinnön kasvatti Pahlman kuului kasvattajaseuransa kokoonpanoon miesten SM-sarjassa kausilla 2002–2005. Kaudella 2002–2003 hän kuului Pyrbasketin kokoonpanoon 20 ja kaudella 2003–2004 22 runkosarjaottelussa.


title: Eetu Koivuniemi

text: Eetu Koivuniemi (s. 7. lokakuuta 1985) on suomalainen pääsarjauransa päättänyt koripalloilija.


title: Eetu Koivuniemi

text: Hämeenlinnalaisen Punaportin Bluesin kasvatti pelasi vuosina 2003–2005 miesten I-divisioonaa Hyvinkään Pontevassa, minkä jälkeen hän pelasi miesten IV-divisioonaa Punaportin Bluesin kapteenina. Kaudella 2007–2008 hän muutti opiskelujensa vuoksi Tampereelle ja pelasi Korisliigaa Tampereen Pyrinnössä. Koivuniemi pelasi Pyrinnössä 20 ottelua runkosarjassa ja yhden pudotuspeliottelun ja teki pääsarjan piste-ennätyksekseen seitsemän pistettä.


title: Uudenmaan Sanomat

text: Uudenmaan Sanomat oli Porvoossa vuosina 1930–1977 ilmestynyt sanomalehti.


title: Uudenmaan Sanomat

text: Lehden perustamisen taustalla olivat ristiriidat Porvoon vapaamielisen sivistyneistön ja "Uusimaa"-lehteä hallinneen oikeistolaisen liikemiesryhmän välillä. "Uusimaan" muututtua lapualaiseksi puolueettoman porvarilehden perustaminen kävi ajankohtaiseksi. Sen taustalla olivat muun muassa Ilmari Jäämaa, Niilo Kärki, Armas Takala, Ilmari Turja sekä edistyspuoluelainen Kalle Kauppi ja maalaisliittolainen J. Emil Lempinen.


title: Uudenmaan Sanomat

text: Liberaaleista taustavoimistaan huolimatta "Uudenmaan Sanomat" oli 1930-luvulla linjaltaan aitosuomalainen. Se oli hyvätasoinen uutislehti, joka alkoi jäädä kilpailijastaan jälkeen vasta 1950-luvulla. Lehden pakinoitsijoina toimivat Maisteri-nimimerkillä esiintyneen Ilmari Turjan lisäksi ”Pökö” eli Rieti Jorkama. Porvoon levikkialue oli liian pieni kahdelle suomenkieliselle sanomalehdelle, eikä "Uudenmaan Sanomat" lopulta kyennyt vastaamaan "Uusimaan" kilpailuun. Vuonna 1968 toteutettu painokonehankinta ja ilmestystiheyden laajentaminen veivät yhtiön rahoitusvaikeuksiin, jotka johtivat lehden lakkaamiseen tammikuussa 1977.


title: Uudenmaan Sanomat

text: "Uudenmaan Sanomat" ilmestyi aluksi kolmesti, vuodesta 1954 lähtien neljästi ja vuodesta 1968 viidesti viikossa. Lehden levikki oli pitkään 4 000–5 000 kappaletta ja yli 6 400 vuonna 1973. Päätoimittajina työskentelivät Arvi Kivenheimo (1930–1940), E. J. V. Sipilä (1941–1944), Toivo V. Narva (1944–1946), Toivo Sainio (1946–1949), E. J. Toivonen (1949–1952) ja Ahti Niemelä (1952–1977).


title: Vuorovesilämpeneminen

text: Vuorovesilämpeneminen on kitkan aiheuttamaa lämpenemistä planeetassa tai kuussa. Siinä lämpöä vapautuu taivaankappaleen kuoreen. Jupiterin kuu Io on vulkaanisesti aktiivisin taivaankappale Aurinkokunnassa. Siinä ei ole kraattereita, koska vuorovesivoimat muovaavat pintaa jatkuvasti. Sen kiertoradan eksentrisyydestä, mikä on tulosta keskiliikeresonannista, aiheutuu siihen pituuden vaihtelua noin 100 m saakka. Kiertäessään Jupiteria kitka, joka syntyy vuorovesivenymisestä lämmittää sen sisustaa. Samankaltainen, mutta heikommin ilmenevänä kehityskulun teoretisoidaan sulattaneen Jupiterin seuraavan suuren kuun Europan alhaisimmat kerrostumat. Saturnuksen kuun Enceladuksen on samaan tapaan oletettu omaavan nestemäisen meren sen jäisen pinnan alla. Sen kryotulivuorista purkautuu jatkuvasti ainesta. Niiden voimanlähteenä pidetään kitkaa, joka syntyy sen jäisen maankuoren siirtymisen takia.


title: Vuorovesilämpeneminen

text:
Vuorovesilämmityksen määrän formula_1 voi laskea seuraavalla kaavalla.
Missä formula_3 on taivaankappaleen keskitiheys, formula_10 kappaleen keskiliike, formula_11 on kappaleen säde, formula_12 on kiertoradan epäkeskisyys, formula_7 on leikkauskerroin formula_14 on dimensioton häviökerroin. Vuorovesilämmityksen osaa kuvataan joskus dimensiomattomalla suureella C, mikä on yhtä kuin vuorovesilämmityksen osamäärä ja sisäisen lämmityksen määrä.


title: Acorda Therapeutics

text: Acorda Therapeutics on yhdysvaltalainen biofarmasian alan pörssiyritys, jonka kotipaikka on New Yorkin osavaltion Ardsleyssä. Yritys etsii, kehittää ja kaupallistaa hoitoja ihmisen neurologisten sairauksien hoitoon.


title: Acorda Therapeutics

text:
Yhdysvaltain elintarvike- ja lääkeviraston (FDA) markkinoille hyväksymiä Acordan lääkevalmisteita ovat:
Yrityksellä on useita muita valmisteita kehitteillä lääkekehityksen eri vaiheissa.


title: Acorda Therapeutics

text:
Vuoden 2014 vuosikertomuksessaan yhtiö kertoi päätuotteensa Ampyran vuosimyynnin olleen 366,2 miljoonaa Yhdysvaltain dollaria (21 % nousu edellisvuoteen verrattuna). Vuoden 2015 nettomyyntiarvioksi samalle tuotteelle asetettiin tuolloin 405–420 miljoonaa dollaria.
Tammikuussa 2016 uutisoitiin Acorda Therepeuticsin aikovan ostaa suomalaisen Biotie Therapies -pörssiyhtiön. Tarjousaika päättyi 17. helmikuuta 2016.


title: Where to Invade Next

text: Where to Invade Next on vuonna 2015 ensi-iltansa saanut Michael Mooren ohjaama dokumenttielokuva. Moore vierailee teoksessaan useassa maassa, muun muassa Suomessa, joissa yhteiskunnallisia kysymyksiä on ratkaistu eri tavoin kuin Yhdysvalloissa. Elokuvassa haastatellaan muiden muassa Suomen entistä opetusministeriä Krista Kiurua ja Islannin entistä presidenttiä Vigdís Finnbogadóttiria.


title: Tiffany & Co.

text: Tiffany & Co. (myös Tiffany tai Tiffany's tai Tiffany & Company) on koru- ja kultaseppäalan pörssiyritys. Yrityksen kotipaikka on Fifth Avenuella Manhattanilla, New Yorkissa, Yhdysvalloissa.


title: Tiffany & Co.

text: Holdingyhtiö Tiffany & Co. perustettiin vuonna 1984. Yritysryppään varsinainen toiminta tapahtuu monien tytäryritysten kautta. Yrityshistoria ulottuu vuoteen 1837, jolloin nykyisin tytäryrityksenä toimiva Tiffany & Company perustettiin. Yrityksen päätuotteena ovat korut, joista kertyi vuonna 2014 yhteensä 92 prosenttia yrityksen nettomyynnistä. Tiffany & Co. valmistaa ja myy myös kelloja, nahkatuotteita, hopeaesineitä (muita kuin koruja), posliinitavaraa, kristallia, hajusteita, paperitavaraa ja oheistuotteita.


title: Tiffany & Co.

text: Tiffany & Co. -konsernin nettomyynti oli tilikaudella 2014 arvoltaan yhteensä 4,25 miljardia Yhdysvaltain dollaria. Nettovoittoa saatiin 11 % eli 482 miljoonaa dollaria. Yrityksen henklökuntaan kuului tammikuun lopussa 2015 noin 12 000 täysi- tai osapäiväistä työntekijää, joista 5 700 Yhdysvalloissa.


title: Tiffany & Co.

text: Yrityksen maantieteellisista markkina-alueista tärkein on Amerikka, josta kertyi 48 prosenttia yrityksen nettomyynnistä. Tästä 88 prosenttia tuli Yhdysvalloista. Tiffanyllä oli omia myymälöitä Yhdysvalloissa 95, Kanadassa 11, Meksikossa 11 ja Brasiliassa viisi. Aasian ja Tyynenmeren markkina-alueelta kertyi 24 prosenttia yrityksen nettomyynnistä, ja tästä yli puolet tuli Kiinasta. Markkina-alueella oli yhteensä 73 Tiffany & Co. -myymälää. Japanista kertyi 13 prosenttia yrityksen maailmanlaajuisesta myynnistä. Maassa oli 56 Tiffanyn myymälää. Euroopan markkina-alueelta saatiin 12 prosenttia nettomyynnistä. Alueella oli 38 omaa myymälää. Yhdistyneistä kuningakunnista oli peräisin 40 % koko Euroopan nettomyynnistä.


title: Japanin pörssi

text:
Japanin pörssi (; , JPX) on vuoden 2013 alussa silloisten Japanin suurimpien pörssien eli Tokion pörssin ja Osakan pörssin yhdistyessä syntynyt uusi pörssiyritys. Japanin markkinakilpailua valvova viranomainen oli hyväksynyt yhdistymisen heinäkuussa 2012. Japanin pörssin osake on listattu tytäryritys Tokion pörssissä.
Japanin pörssi on pörssissä listattujen yritysten markkina-arvoltaan maailman kolmanneksi tai neljänneksi suurin pörssi. Tammikuussa 2016 JPX-pörssissä listattujen yritysten markkina-arvo 4 522 miljardia Yhdysvaltain dollaria. Tätä suurempia olivat pörssissä listattujen yritysten tammikuun 2016 markkina-arvon perusteella ainakin New Yorkin pörssi (NYSE, USA; 16 813 mrd. USD) ja NASDAQ (USA; 6 734 mrd USD). Viime vuosina myös Lontoon pörssi (LSE, sis. Italian pörssi) on toisinaan listattu 3.-5. suurimmaksi, mutta se ei ollut mukana Maailman pörssifederaation (WFE) tammikuun 2016 pörssien listalla. Esimerkiksi huhtikuussa 2014 LSE oli sijalla neljä ja marraskuussa 2014 sijalla viisi ja lokakuussa 2015 sijalla kolme.


title: Japanin pörssi

text: Japanin pörssin pääosat (tytäryhtiöt) olivat helmikuussa 2016:


title: Mémorial des Martyrs de la Déportation

text: Mémorial des Martyrs de la Déportation (”Karkotuksen marttyyrien muistomerkki”) on Pariisin keskustassa sijaitseva muistomerkki, joka on omistettu Vichyn hallituksen toisen maailmansodan aikana Saksaan keskitysleirille karkottamien ja siellä kuolleiden ihmisten muistolle. Se sijaitsee aivan Île de la Citén saaren itäisessä kärjessä, Notre Damen katedraalin takana.


title: Mémorial des Martyrs de la Déportation

text: Muistomerkki on omistettu 200 000:lle Saksaan karkotetulle ihmiselle. Muistomerkin suunnitteli arkkitehti Georges-Henri Pingusson, ja sen vihki Ranskan presidentti Charles de Gaulle 12. huhtikuuta 1962. Muistomerkki käsittää kuusikulmionmuotoisen maanalaisen kryptan, jonka on tarkoitus luoda kävijöille keskitysleiriä muistuttava tunnelma. Kryptan pääsaliin on sijoitettu Natzweiler-Struthofin keskitysleriltä tuodut tuntemattoman keskitysleirivangin tuhkat. Kahdessa muussa salissa on muilta keskitysleireiltä tuotua maata ja tuhkia polttouuneista seiniin upotetuissa kolmionmuotoisissa uurnissa. Lisäksi sisäseinille on kaiverrettu keskitysleirien nimiä ja runonsäkeitä. Muistomerkki on tehty betonista.


title: Mémorial des Martyrs de la Déportation

text: Muistomerkkiin on vapaa sisäänpääsy.


title: August von Wassermann

text: August Paul von Wassermann (21. helmikuuta 1866 Bamberg – 16. maaliskuuta 1925 Berliini) oli saksalainen lääkäri. Hän oli Robert Koch -instituutin kokeellisen terapian ja biokemian osaston johtaja 1906-1913 ja sen jälkeen Berliinin Kaiser Wilhelm -instituutin johtaja. Hän kehitti kupan osoittamiseksi mukaansa nimetyn Wassermannin kokeen. Lisäksi hän tutki tuberkuloosia ja syöpätauteja.


title: Wassermannin koe

text: Wassermannin koe on vanhin kupan toteamiseksi käytetty seerumireaktio, jonka kehitti August von Wassermann. Sen perusteena on, että potilaan veriherassa olevat vasta-aineet reagoivat lehmän sydänlihasta uuttamalla valmistetun niin sanotun Wassermannin antigeenin kanssa. Samanlaisen reaktion voivat auttaa eräät muutkin taudit, kuten malaria, tuhkarokko, jotkut reumataudit ja mononukleoosi sekä isorokkorokotus.


title: Leo Vatanen

text: Leo Verneri Vatanen (13. toukokuuta 1941 Tampere – 11. kesäkuuta 2016 Helsinki) oli suomalainen yritysjohtaja, koulutukseltaan oikeustieteiden kandidaatti ja ekonomi. Hän oli Tampellan toimitusjohtaja 1983–1988 ja hallituksen puheenjohtaja 1995–1996.


title: Leo Vatanen

text: Vatanen valmistui oikeustieteiden kandidaatiksi 1964 ja ekonomiksi 1967. Hän oli Kymenlaakson kauppakamarin toimitusjohtaja 1968–1970, Tampellan lakimies 1970–1973, talouspäällikkö 1973–1974, talousjohtaja 1975 ja toimitusjohtaja 1983–1988.


title: Wings University Tour

text: Wings University Tour oli Wings-yhtyeen yliopisto kiertue vuodelta 1972.


title: Karl Johan Weckman

text: Karl Johan Björn Weckman (s. 23. marraskuuta 1933 Ruotsinpyhtää) on suomalainen maataloudentutkija ja professori. Hän oli vuosina 1969–1973 agronomi Helsingin yliopiston Malminkartanon koetilalla ja yliopiston maanviljelystalouden vt. professori (ruotsinkielinen virka) 1974–1975 ja professori (ruotsinkielinen virka) 1976–1997.


title: Sovereign of the Seas (1637)

text: Sovereign of the Seas oli Englannin kuninkaallisen laivaston vuonna 1637 vesillelaskettu 90-tykkinen kolmikantinen linjalaiva.


title: Sovereign of the Seas (1637)

text: Kaarle I vieraili Woolwichissa 24. kesäkuuta 1634, jolloin hän kysyi Phineas Pettiltä mahdollisuutta valmistaa uusi ensimmäisen luokan linjalaiva. Phineas luotti aluksen valmistamisvastuun pojalleen Peterille. Vaikka alus ei ollut ensimmäinen Britteinsaarilla valmistettu kolmikantinen se oli kuitenkin ensimmäinen, jossa tykkikannet olivat suoria ilman porrastettuja keulaa ja perää. Alus tilattiin 7. toukokuuta 1635 Woolwichin telakalta, jossa rakennustöistä vastasi Phineas Pett. Sen köli laskettiin 21. joulukuuta ja alus laskettiin vesille 14. lokakuuta 1637.


title: Sovereign of the Seas (1637)

text: Alus otettiin palvelukseen 1638 ja se lähti Erithistä 12. toukokuuta kuormatakseen materiaalia Greenhithessä. Alus oli Kanaalissa elokuussa ja lyhyehkön 24 vuorokauden purjehduksen jälkeen alus makasi ankkurissa Chathamissa aina vuoteen 1651 saakka. Se oli kunnostettavana 7. marraskuuta 1651 annetun määräyksen mukaisesti Chathamissa 1651-1652, jolloin se osittain purettiin.


title: Sovereign of the Seas (1637)

text: Alus palautettiin palvelukseen 1652 päällikkönään Nicholas Reed. Se osallistui 28. syyskuuta Kentish Nockin taisteluun. Päälliköksi tuli 1654 Lionel Lane..


title: Sovereign of the Seas (1637)

text: Alus telakoitiin 11. heinäkuuta 1659 uudelleen rakentamista varten Chathamissa, missä rakennustöistä vastasi John Taylor. Kaarle II nimesi 23. toukokuuta 1660 aluksen uudelleen "Royal Sovereigniksi" ja se laskettiin vesille 26. elokuuta.


title: Sovereign of the Seas (1637)

text: Alus otettiin palvelukseen syyskuussa 1665 Gibraltarin salmessa toimivaan laivueeseen päällikkönään Sir Jeremiah Smith. Huhtikuussa 1666 aluksen päälliköksi tuli John Cox. Alus lähti merelle Thamesin suulta 4. kesäkuuta 1666 eikä se kerennyt mukaan neljän päivän taisteluun. Alus osallistui Pyhän Jaakon päivän taisteluun 25. heinäkuuta punaisessa laivueessa keskimmäisessä osastossa.


title: Sovereign of the Seas (1637)

text: Alus palasi palvelukseen 19. tammikuuta 1672 kontra-amiraali Sir Joseph Jordanin osastossa ja se osallistui sinisen laivueen selustaosastossa Solebayn taisteluun 28. toukokuuta. Stephen Pyend saapui 7. heinäkuuta alukselle lippukapteenina, missä tehtävässä hän oli 26. elokuuta asti. Aluksen päällikkönä oli 11. helmikuuta 1673 alkaen John Hayward aina 4. kesäkuuta saakka. Alus osallistui sinisen laivueen keskimmäisessä osastossa ensimmäiseen Schooneveldin taisteluun 28. toukokuuta ja toisessa taistelussa 4. kesäkuuta se siirrettiin punaisen laivueen keskimmäiseen osastoon ruhtinas Rupertin lippulaivaksi, missä tehtävässä alus oli 14. syyskuuta asti.


title: Sovereign of the Seas (1637)

text: Sir Richard Haddock tuli 5. kesäkuuta 1673 aluksen päälliköksi ja 1. heinäkuuta Sir William Reeves, joka sai surmansa 11. elokuuta Texelin taistelussa aluksen ollessa punaisessa laivueessa. Alus sijoitettiin Chathamissa reserviin sotatoimien päätyttyä.


title: Sovereign of the Seas (1637)

text: Aluksen uudelleen rakentaminen tilattiin lokakuussa 1680 Chathamin telakalta, missä rakennustöistä vastasi Sir Phineas Pett junior vuoden 1680 loppuun ja sen jälkeen Robert Lee. Alus telakoitiin vielä samana vuonna ja se laskettiin vesille 1685.


title: Sovereign of the Seas (1637)

text: Alus otettiin palvelukseen 1690 amiraali lordi Torringtonin lippulaivana päällikkönään John Neville. Se osallistui 30. kesäkuuta Beachy Headin taisteluun. Seuraavana vuonna aluksen päällikkönä oli Humphrey Saunders ja se oli vara-amiraali Sir Ralph Delavallin lippulaivana. Alus osallistui 19.-24. kesäkuuta 1692 Barfleurin taisteluun. Alus oli 1693-1694 vara-amiraali Matthew Aylmerin lippulaivana päällikkönään Edward Whitaker. Alus tuhoutui tulipalossa Chathamissa 29. tammikuuta 1696 ollessaan valmisteilla uudelleen rakentamista varten.


title: Wings UK Tour 1979

text: Wings UK Tour 1979 oli Wings-yhtyeen kiertue, joka soitettiin Iso-Britanniassa.


title: Jan Kenneth Weckman

text: Jan Kenneth Weckman (s. 10. helmikuuta 1946 Helsinki) on suomalainen taidegraafikko.


title: Jan Kenneth Weckman

text: Weckman opiskeli 1969 Vapaassa taidekoulussa ja 1969–1973 Taideakatemian koulussa. Hän väitteli taiteen tohtoriksi 2005 aiheesta "Seitsemän maalauksen katsominen/Maalaus maailman osana". Weckman oli "Oraan suojelijat" -vaihtoehtoseuran perustajia ja toimi pitkään lääkintävahtimestarina ja apuhoitajana. Taiteilijana hän oli omaleimaisimpia 1970-luvulla vaikuttaneista graafikoista. Sittemmin hänen tyylinsä on vaihtunut kalligrafiasta vaikutteita saaneesta viivarealismista vauhdikkaaseen informalismiin. Weckman on ollut opettajana Taideteollisessa korkeakoulussa vuodesta 1981 ja kirjoittanut taiteen teoriasta.


title: Ufoja

text: Ufoja on suomalaisen laulaja-lauluntekijän Vilma Alinan 26. helmikuuta 2016 julkaistu esikoisalbumi. Julkaisua seuraavalla viikolla "Ufoja" oli YleX-radiokanavan viikon albumi. Albumi nousi ensimmäisellä listaviikollaan Suomen virallisen albumilistan 34. sijalle, seuraavalla viikolla se nousi listan 32. sijalle. Vilma Alina sai albumistaan joulukuussa 2016 kultalevyn, kun sen striimausluvut ylittivät kymmenen miljoonan.


title: Ufoja

text: Albumin ensimmäinen single ”Hullut asuu Kallios” julkaistiin 7. marraskuuta 2014. Kappale nousi radiolistalla parhaimmillaan 43:nneksi. Huhtikuussa 2015 julkaistu ”Ota mut niin” ja lokakuussa 2015 julkaistu ”Tulevaisuuden lupauksii” -singlet jäivät ilman mainittavaa menestystä. Tammikuussa julkaistu ”Juha88” -single puolestaan nousi singlelistan toiseksi ja latauslistan kolmanneksi.


title: Jonas Blue

text: Guy Robin (s. 1989 Lontoo, Englanti), artistinimeltään Jonas Blue, on brittiläinen DJ ja tuottaja. Hänen tekemänsä versio Tracy Chapmanin kappaleesta "Fast Car" julkaistiin joulukuussa 2015 ja se menestyi hyvin päästen listoille yli 50 maassa. Single sijoittui ykkössijalle Australian singlelistalla, ja on saavuttanut toisen sijan Uudessa-Seelannissa, Ruotsissa ja Saksassa. Kappaleen lauluosuuksista vastaa brittilaulaja Dakota.


title: Wings Over the World tour

text: Wings Over the World tour oli Wings-yhtyeen vuosien 1975–1976 kiertue, joka esitettiin Iso-Britanniassa, Australiassa, Euroopassa ja Pohjois-Amerikassa.


title: Wings Over the World tour

text: Tyypillinen kappalelista vuoden 1975 konserteissa.


title: Wings Over the World tour

text: Tyypillinen kappalelista vuoden 1976 konserteissa


title: Hämähäkkimies elokuvissa

text: Hämähäkkimies on Marvel Comicsin sarjakuvissa esiintyvä kuvitteellinen supersankari, jonka ovat luoneet Stan Lee ja Steve Ditko. Hämähäkkimiehen ensimmäinen elokuvaesiintyminen oli vuonna 1977 televisioelokuvassa, jonka pääosaa esitti Nicholas Hammond. Sen oli tarkoitus toimia pilottina viikottain esitettävälle "The Amazing Spider-Man" -televisiosarjalle. Vuodesta 1985 alkaen, hahmon elokuvaoikeudet siirtyivät studiolta toiselle, kunnes se päätyivät Sony Pictures Entertainmentille. Sam Raimi palkattiin ohjaamaan elokuvat "Spider-Man – hämähäkkimies" (2002), "Spider-Man 2 – Hämähäkkimies 2" (2004) ja "Spider-Man 3 – Hämähäkkimies 3" (2007). Kaksi ensimmäistä elokuvaa saivat positiivisen vastaanoton, mutta kolmas sai sekalaisemman vastaanoton. Vuonna 2010 elokuvasarja päätettiin aloittaa uudelleen. Marc Webb palkattiin ohjaajaksi ja Andrew Garfield Hämähäkkimiehen uudeksi näyttelijäksi. Ensimmäinen elokuva, "The Amazing Spider-Man" (2012), sai positiivisen vastaanoton, mutta sen jatko-osan, "The Amazing Spider-Man 2" (2014), vastaanotto sekalaisempi.


title: Hämähäkkimies elokuvissa

text: Raimin ohjaama trilogia tuotti yhteensä yli 2,5 miljardia dollaria ja Webbin elokuvat tuottivat yhteensä yli 1,4 miljardia ollaria. Hämähäkkimies-elokuvat ovat tällä hetkellä maailman yhdeksänneksi eniten tuottanut elokuvasarja. Helmikuussa 2015 Sony, Walt Disney Studios Motion Pictures ja Marvel Studios julkistivat sopimuksen, jonka mukaan he jakavat Hämähäkkimiehen elokuvaoikeudet. Uudet elokuvat tulevat kuulumaan Marvel Cinematic Universeen (MCU) ja Hämähäkkimiehen uudeksi näyttelijäksi valittiin Tom Holland. Hahmon ensiesiintyminen tapahtui vuonna 2016 elokuvassa "", minkä jälkeen hahmo sai oman elokuvansa "" vuonna 2017. Hahmo tullaan näkemään myös vuonna 2018 elokuvassa "" sekä vuonna 2019 "" ja "Homecomingin" jatko-osassa "".


title: Hämähäkkimies elokuvissa

text: Vuonna 1977 Columbia Pictures julkaisi "The Amazing Spider-Man" -televisiosarjalle pilotin elokuvamuodossa Yhdysvaltojen ulkopuolella. Vuonna 1978 televisiosarjan jaksoja muunneltiin ja julkaistiin Yhdysvalloissa elokuvana nimeltä "Spider-Man Strikes Back". Vuonna 1979 julkaistiin samanlaisin tavoin tehty elokuva "Spider-Man: The Dragon's Challenge".


title: Hämähäkkimies elokuvissa

text: Peter Parker (Tobey Maguire) on orpo koulukiusattu lukiolainen, joka on ihastunut naapurissa asuvaan ja suosittuun tyttöön nimeltä Mary Jane Watson (Kirsten Dunst). Luokkaretkellä genetiikan laboratorioon, Peteriä puraisee geenimanipuloitu hämähäkki. Sen seurauksena Peter saa yli-inhimillisiä kykyjä, kuten yliluonnolliset voimat ja ketteryyden sekä kyvyn kiivetä seiniä pitkin ja ampua seittiä. Kun hänen setänsä Ben Parker (Cliff Robertson) surmataan, Peter päättää käyttää kykyjään taistellakseen rikollisuutta vastaan. Sillä välin rikas teollisuusmies Norman Osborn (Willem Dafoe), jonka poika Harry Osborn (James Franco) on Peterin paras ystävä, altistaa itsensä kokeelliselle seerumille, joka luo hänelle psykoottisen ja murhanhimoisen jakautuneen persoonallisuuden. Otettuaan käyttöön vihreän sotilaallisiin tarkoituksiin rakennetun puvun sekä kiiturin, Normanista tulee ”Vihreä Menninkäinen”, joka alkaa terrorisoida kaupunkia.


title: Hämähäkkimies elokuvissa

text: Kakkososan tapahtumat sijoittuvat kaksi vuotta edellisen jälkeen. Peter Parker huomaa kaksoiselämänsä käyvän vaikeaksi. Peter aikoo lopettaa Hämähäkkimiehenä olemisen, kunnes kuvioihin ilmestyy tohtori Otto Octavius.


title: Hämähäkkimies elokuvissa

text: Kaksi vuotta edellisen elokuvan tapahtumien jälkeen, Peterillä on vaikeuksia tasapainoittaa supersankariuransa yksityiselämänsä kanssa. Peter haikailee myös yhä Mary Janen perään, vaikka tämä on nykyään kihloissa. Harry puolestaa haluaa kostaa Hämähäkkimiehelle, koska uskoo tämän tappanaan hänen isänsä. Kaksoiselämän aiheuttaman stressin heikentäessä Peterin supervoimia, hänelle aiheuttaa päänvaivaa Otto Octavius (Alfred Molina) alias Tohtori Mustekala, hullu tiedemies neljän mekaanisen lonkeron kera, joka pyrkii toteuttamaan uudelleen vaarallisen fuusioenergiakokeen.


title: Hämähäkkimies elokuvissa

text: Vuosi edellisen elokuvan tapahtumien jälkeen, Peter on lopulta onnistunut tasapainottamaan supersankarielämänsä sekä tunteensa Mary Janea kohtaan. Harry päättää lopulta kostaa Peterille ryhtymällä Uudeksi Menninkäiseksi. Samalla Eddie Brock (Topher Grace), toinen "Daily Bugle" -lehdelle työskentelevä valokuvaaja ottaa tehtäväkseen Hämähäkkimiehen maineen tuhoamisen. Lisäksi vankikarkuri Flint Marko (Thomas Haden Church) putoaa hiukkaskiihdyttimeen ja muuttuu muotoa muuttavaksi hiekkahirviöksi nimeltä Hiekkamies. Hän alkaa tehdä ryöstöjä parantaakseen kroonisesti sairaan tyttärensä. Peter saa myös selville Hiekkamiehen olevan vastuussa Ben-sedän kuolemasta. Peterin esiin tullut kostonhimo vahvistuu entisestään, kun häneen sitoutuu musta ulkoavaruudesta tullut symbiootti, joka muodostuu hänen ylleen uudeksi mustaksi Hämähäkkimies-puvuksi. Kun Peter lopulta päättää irrottaa sen itsestään, se löytää uudeksi isäntäkehokseen Brockin, tehden hänestä Venomin.


title: Hämähäkkimies elokuvissa

text: "Spider-Man 4:n" kehitys alkoi vuonna 2008. Raimin oli tarkoitus palata ohjaajaksi sekä Maguiren, Dunstin ja muiden aiemmin tuttujen näyttelijöiden tarkoitus palata rooleihinsa. Harkinnassa oli myös kuvata neljäs ja viides elokuva olivat tarkoitus kuvata samanaikaisesti. Raimi kuitenkin kertoi maaliskuussa 2009, että vain neljäs elokuva oli sillä hetkellä kehityksessä. James Vanderbilt palkattiin lokakuussa 2008 käsikirjoittajiksi, vaikka aiemmin samana vuonna Sony Picturesin oli raportoitu olleen yhteydessä ensimmäisen elokuvan käsikirjoittaneen David Koeppin kanssa. Näytelmäkirjailija David Lindsay-Abaire kuitenkin kirjoitti sen saman tien uudelleen ja vielä sen jälkeen Gary Ross kirjoitti sen uudelleen lokakuussa 2009. Sony oli myös pyytänyt Vanderbiltia tekemään käsikirjoitukset elokuville "Spider-Man 5" ja "Spider-Man 6".


title: Hämähäkkimies elokuvissa

text: Vuonna 2008 Raimi ilmaisi myös halunsa muuttaa tohtori Curt Connors rikolliseksi nimeltä Lisko. Hahmon näyttelijä Dylan Baker ja tuottaja Grant Curtis pitivät myös kyseisestä ideasta. Raimi myös keskusteli halustaan saada Bruce Campbell esiintymään tällä kertaa cameoroolia isommassa roolissa. Joulukuussa 2009 John Malkovichin raporoitiin olleen neuvotteluissa Korppikotkan rooliin ja että Anne Hathaway näyttelisi Felicia Hardyn rooliin, vaikka hän ei esiintyisi Mustana Kissana niin kuin sarjakuvissa. Sen sijaan, Raimin version Feliciasta odotettiin tulevan aivan uudeksi supervoimaiseksi hahmoksi, jonka alkuperäinen nimi oli Vulturess. Vuosia myöhemmin Raimi kuitenkin sanoi, että Anne Hathaway olisi näytellyt Mustaa Kissaa, jossa "Spider-Man 4" olisi tehty.


title: Hämähäkkimies elokuvissa

text: Sonyn ja Raimin erimielisyydet uhkasivat siirtää elokuvan alkuperäistä suunniteltua, joka oli 6. toukokuuta 2011. Tammikuussa 2010 Sony Pictures ilmoitti "Spider-Man 4:n" olevan peruttu, koska Raimin vetäytyi projektista. Syyksi Raimin vetäytymiseen raportoitiin olevan hänen epäilynsä siihen, että elokuva valmistuisi ajoissa sekä sen luovuuden taso. Hän myönsi olleensa tyytymätön siihen millainen "Spider-Man 3:sta" tuli.


title: Hämähäkkimies elokuvissa

text: Heinäkuussa 2007 Avi Arad paljasti, että Venomista oli suunnitteilla spin-off. Studio antoi Jacob Aaron Estesille tehtäväksi käsikirjoittaa se, mutta käsikirjoitus hylättiin jo seuraavana vuotena. Syyskuussa 2008, Paul Wernick ja Rhett Reese sitoutuivat uusiksi käsikirjoittajiksi. Stan Lee sitoutui tekemään elokuvassa cameoesiintymisen. Rhett Reese paljasti myöhemmin, että elokuvan käsikirjoituksesta oli tehty kaksi luonnosta ja että studio oli viemässä elokuvaa eteenpäin. Vuonna 2009 Gary Ross, joka oli silloin tekemässä viimeisintä käsikirjoitusta "Spider-Man 4:lle", valittiin käsikirjoittamaan ja ohjaamaan elokuvassa, joka kuvailisi Venomin superrikollisen sijasta antisankarina. Maalikuussa 2012 "Chroniclen" ohjaaja Josh Trank neuvotteli Sonyn kanssa kiinnopstuksestaan elokuvan ohjaamiseen Rossin siirryttyä "Nälkäpelin" ohjaajaksi.


title: Hämähäkkimies elokuvissa

text: Sony ilmoitti, että elokuvasarja käynnistettäisiin uudestaan uudella ohjaajalla ja uusilla näyttelijöillä. "The Amazing Spider-Man" sai ensi-iltansa Yhdysvalloissa 3. heinäkuuta 2012 ja Suomessa 6. heinäkuuta 2012, ja sen tarkoitus on keskittyä Peter Parkerin kykyjen kehittymiseen hänen lukioaikoinaan. Sony vahvisti James Vanderbiltin käsikirjoittavan elokuvan ja että Marc Webb, jonka edellinen elokuva "(500) Days of Summer" oli hänen esikoisohjauksensa, ohjaisi sen. "Entertainment Weekly" kutsui Vanderbiltin käsikirjoitusta "rakeiseksi ja nykyaikaiseksi", viitaten myös elokuvaan "Batman Begins", joka oli Christopher Nolanin uudelleenkäynnistys "Batman"-elokuvasarjalle, jossa sarjan tyyli keksittiin myös uudelleen. Elokuvan näyttelijöistä Andrew Garfield esitti Hämähäkkimiestä, Emma Stone Gwen Stacya, ja Rhys Ifans as tohtori Curt Connorsia. Sony myi oheistuote oikeudet Disney Consumer Productsille vuonna 2011, vastineeksi täydestä osallistumisesta itse elokuviin.


title: Hämähäkkimies elokuvissa

text: Columbia Pictures sanoi maaliskuussa 2011 pyytäneensä James Vanderbiltia käsikirjoittamaan jatko-osan, ja huhtikuussa 2012, Sony pyysi Alex Kurtzmania, Roberto Orcia ja Jeff Pinkneriä kirjoittamaan sen uudelleen. Elokuussa 2011, melkein vuosi ennen "The Amazing Spider-Manin" julkaisua, Sony ilmoitti jatko-osan ensi-illaksi 2. toukokuuta 2014. 14. syyskuuta 2012 Garfieldin vahvistettiin palaavan rooliin ja Marc Webbin ohjaajaksi. Myös useampikin jatko-osa oli suunnitteilla, ne peruttiin Marvel Studiosin kansa tehdyn sopimuksen myötä. Raimin trilogiassa J. Jonah Jamesonia näytellyt J. K. Simmons ilmaisi halunsa palata rooliin. 10 .lokakuuta 2012 ilmoitettiin, että Shailene Woodleylle tarjottiin Mary Jane Watsonin roolia ensimmäiseen jatko-osaan. Woodley valittiin tekemään toisessa elokuvassa vain pieni esiintyminen ja suurempi rooli kolmanteen. Kesäkuussa 2013 kuitenkin ilmoitettiin, että kohtaus siirrettiin jatko-osaan saadakseen tarina keskittymään Garfieldin ja Stonen hahmojen suhteeseen. 1. marraskuuta 2012, Jamie Foxxin ilmoitettiin olevan neuvotteluissa Elektron rooliin toisessa elokuvassa, ja myöhemmin hänen vahvistettiin olevan valittu siihen. 16. marrakuuta 2012, Harry Osbornin esiintyvän elokuvassa. 3. joulukuuta 2012, Marc Webb paljasti Dane DeHaanin olevan valittu rooliin. Helmikuussa 2013 Paul Giamattin ilmoitettiin tulevan näyttelemään Rhinoa ja Chris Cooperin Norman Osbornia.


title: Hämähäkkimies elokuvissa

text: Kesäkuussa 2013, Sony Pictures ilmoitti seuraavien kahden "The Amazing Spider-Man" -elokuvan ensi-illat. Kolmannen elokuvan suunniteltu ensi-ilta oli 10. kesäkuuta 2016 ja neljännen 4. toukokuuta 2018. Paul Giamatti vahvisti Rhinon palaavan kolmanteen elokuvaan. Andrew Garfield sanoi sopimuksensa koskevan komea elokuvaa ja oli epävarma neljännessä näyttelemeisestä. Helmikuussa 2014 Sony ilmoitti Webb palaavan ohjaamaan kolmannen "The Amazing Spider-Man" -elokuvan. Maaliskuussa 2014, Webb sanoi, ettei ohjaisi neljättä elokuvaa, mutta haluaisi olla mukana siinä konsulttina. 11. heinäkuuta 2014, Orci kertoi IGN:lle, ettei osallistu kolmannen elokuvan kirjoittamiseen kolmannen "Star Trek" -elokuvan vuoksi. Kurtzman paljasti haastattelussa kolmannen elokuvan tuotannon yhä jatkuvan ja kertoi myös mahdollisuudesta Musta Kissa -elokuvalle. 23. heinäkuuta 2014, Sony Pictures ilmoitti "The Amazing Spider-Man 3:n" viivästyvän vuoteen 2018. Marvel Studiosin ilmoitettua uudesta sarjasta helmikuussa 2015, "The Amazing Spider-Man 2:n" jatko-osat peruttiin.


title: Hämähäkkimies elokuvissa

text: 12. joulukuuta 2013 Sony ilmoitti "Electro Arrivesin" kautta tiedostustilaisuudessa, että kaksi elokuvaa oli kehityksessä, Alex Kurtzmanin, Roberto Orcin ja Ed Solomonin käsikirjoittaessa Venomiin keskittyvää spin-offia "The Amazing Spider-Manille" (Kurtzmanin ollessa kiinnitettynä ohjaajaksi) ja Drew Goddardin käsikirjoittaessa superrikollisryhmä Kuuden Koplaan keskittyvää elokuvaa. Huhtikuussa 2014, Goddardin ilmoitettiin ohjaavan Kuuden Kopla -elokuvan, ja että molemmat spin-offit ilmestyisivät ennen neljättä "The Amazing Spider-Man" -elokuvaa, Hämähäkkimiehen mahdollisesti esiintyessä molemmissa spin-offeissa. 23. heinäkuuta 2014, Sony Pictures ilmoitti "Sinister Sixin" suunnitellun ensi-illan olevan 11. marraskuuta 2016. Elokuussa 2014, Sony oli myös pyrkinyt tekemään naispuoliseen hahmoon keskittyvän spin-off -elokuvan vuodelle 2017, Lisa Joy Nolanin käskirjoittaessa se, ja oli antanut Venomista tehtävälle spin-offille mahdollisen nimen "Venom Carnage".


title: Hämähäkkimies elokuvissa

text: Huolimatta helmikuussa 2015 ilmoitetusta uudesta elokuvajatkumosta Marvel Studiosin kanssa, "Sinister Six", "Venom", ja naispuoliseen hahmoon keskittyvä spin-off, jotka sijoittuvat "The Amazing Spider-Manin" jatkumoon, olivat yhä tekeillä. Feige ei kuitenkaan odotettu olevan mukana niiden teossa. "Sinister Sixin" tuotanto kuitenkin lopetettiin "The Amazing Spider-Man 2:n" huonojen mainostulojen vuoksi. Muut mahdolliset spin-offit peruttiin myös.


title: Hämähäkkimies elokuvissa

text: Joulukuussa 2014, Sony Pictures Entertainmentin jouduttua hakkeroinnin kohteeksi, paljastui, että Sony ja Marvel olivat käyneet keskusteluja Hämähäkkimiehen esiintymisestä vuonna 2016 Marvel Cinematic Universen elokuvassa "", vaikka elokuvan oikeudet pysyisivät Sonyn hallussa. Neuvottelut studioiden välillä kuitenkin kariutuivat. Sen sijaan Sony oli harkinnut pyytävänsä Sam Raimia ohjaamaan uuden trilogian, sekä animaatiokomedian Phil Lordin ja Chris Millerin kanssa, joista jälkimmäinen julkaistaisiin 21. joulukuuta 2018.


title: Hämähäkkimies elokuvissa

text: Kaikesta huolimatta 9. helmikuuta 2015 Sony Pictures ja Marvel Studios ilmoittivat Hämähäkkimiehen esiintyvän Marvel Cinematic Universessa, hahmon esiintyessä yhdessä Marvel Cinematic Universen elokuvista ja Sonyn julkaistessa Hämähäkkimies-elokuva Marvel Studiosin johtaja Kevin Feigen sekä Amy Pascalin tuottamana. Elokuvan ensi-ilta on heinäkuussa 2017. Sony Picturesilla on yhä johon heillä on yhä omistus- ja jakeluoikeudet sekä lopullinen luova hallinta. Maaliskuussa 2015 Marvel Entertainmentin luova johtaja Joe Quesada ilmoitti tämänkin version Hämähäkkimiehestä olevan Peter Parker, minkä Feige huhtikuussa vahvisti. Lisäksi kesäkuun aikana Feige sanoi, että alkuperäinen sopimus Sonyn kanssa ei salli hahmon esiintyvän yhdessäkään MCU:n televisiosarjoista.


title: Hämähäkkimies elokuvissa

text: Elokuvassa "Iron Man 2" nähtään kohtaus, jossa nuorella pojalla on Rautamies-naamio kasvoillaan hänen seitsessään Justin Hammerin yksiköiden edessä, ennen kuin Rautamies pelastaa hänet. Vuonna 2017 Tom Holland vahvisti haastattelussa suositun teorian siitä, että poika oli nuori Peter Parker, tehden elokuvasta hahmon ensiesiintymisen Marvel Cinematic Universessa. Nuorta Peter Parkeria näytteli ohjaaja Jon Favreaun poika Max Favreau.


title: Hämähäkkimies elokuvissa

text: Sonyn kanssa tehdyn sopimuksen jälkeen, ensimmäinen maininta hahmosta Marvel Cinematic Universessa oli "Ant-Manin" lopussa, jossa Luis kertoi Scott Langille / Muurahaismiehelle Sam Wilsonin / Haukan etsivän tätä ja mainitsi tarinansa aikana "tyypin, joka heilahtelee, hyppii ja kiipeilee". "Ant-Manin" ohjaaja Peyton Reed vahvisti että mainittu henkilö oli Hämähäkkimies.


title: Hämähäkkimies elokuvissa

text: Raporttien mukaan Marvel Cinematic Universen elokuva, jossa Hämähäkkimies esiintyisi osana sopimusta, olisi "Captain America: Civil War". Anthony ja Joe Russo, "Captain America: Civil Warin" ohjaajat, olivat kuukausia painostaneet lisäämään hahmon elokuvaan. Anthony Russo sanoi, että vaikka Marvel kertoi "suunnitelmasta B", mikäli sopimusta Sonyn kanssa ei syntyisi, Russon veljekset eivät koskaan laatineet sellaista, koska "oli erittäin tärkeää esitellä Hämähäkkimies elokuvissa uudelleen", lisäten, että "olemme kuvitelleet elokuvan Hämähäkkimiehen kera". Toukokuuhun 2015 mennessä Asa Butterfield, Tom Holland, Judah Lewis, Matthew Lintz, Charlie Plummer ja Charlie Rowe olivat osallistuneet koekuvauksiin, vastanäyttelijänä Robert Downey Jr., joka näyttelee Rautamiestä. 1 500 näyttelijän joukosta kuusi valittiin koe-esiintymään Feigen, Pascalin ja Russon veljesten edessä. Kesäkuussa Feige ja Pascal olivat rajanneet ehdokkaat Hollandiin ja Roween. Molemmat osallistuivat koekuvauksiin vastanäyttelijänään Downey, ja suosikiksi noussut Holland kävi koekuvaussession vielä Kapteeni Amerikkaa näyttelevän Chris Evansin kanssa. 23. kesäkuuta 2015 Sony Pictures ja Marvel Studios ilmoittivat yhdessä Hollandin valinnasta Hämähäkkimiehen näyttelijäksi. Seuraavan kuukauden aikana, Marisa Tomei oli neuvotteluissa May Parkerin rooliin, jossa hän esiintyi ensi kerran "Civil Warissa".


title: Hämähäkkimies elokuvissa

text: Elokuvassa Tony Stark / Rautamies värvää Peter Parkerin avukseen pidättämään Steve Rogersin / Kapteeni Amerikan ja muut hänen ryhmittymäänsä kuuluvat henkilöt, jotka vastustavat Sokovian sopimusta. Taistelun aikana Peter osoittaa itsensä kyvykkääksi vastustajaksi, kun hän onnistuu kaatamaan kumoon jättiläiskokoon itsensä kasvattaneen Scott Langin. Palattuaan kotiin Peter tutkii Starkin päivittämän puvun uusia ominaisuuksia.


title: Hämähäkkimies elokuvissa

text: "Spider-Man: Homecomingin" sai ensi-iltansa 7.heinäkuuta 2017. Elokuvan ohjasi Jon Watts, Wattsin, John Francis Daleyn, Jonathan M. Goldsteinin, Christopher Fordin, Chris McKennan ja Erik Sommersin käsikirjoittaessa sen. Holland, Tomei ja Downey uusivat Peter Parkerin / Hämähäkkimiehen, May Parkerin sekä Tony Starkin / Rautamiehen roolit, ja näyttelijäkaartiin liittyi myös Michael Keaton, joka näytteli Adrian Toomesia / Korppikotkaa. Tuotanto alkoi kesäkuussa 2016 Atlantassa, Georgiassa, ja päättyi lokakuussa.


title: Hämähäkkimies elokuvissa

text: Elokuva sijoittuu kaksi kuukautta "Civil Warin" ja Peter Parker odottaa innolla saavansa Starkilta seuraavan tehtävän, yrittäen samalla tasapainoittaa elämänsä Hämähäkkimiehenä. Hän alkaa tutkia ryöstöjä, jotka on tehty Kostajien aiemmin käymien taisteluiden jälkeensä jättämän teknologian avulla rakennetuilla aseilla. Ryöstäjiä johtaa Adrian Toomes ja tilanne muuttuu monimutkaisemmaksi, kun Toomes paljastuu Peterin ihastuksen, Lizin, isäksi. Peter pysäyttää Toomesin, mutta päättää kieltäytyä tarjouksesta liittyä Kostajiin kokopäiväisesti.


title: Hämähäkkimies elokuvissa

text: Lokakuussa 2016 Holland sanoi mahdollisuutensa esiintyä "issa" ja "ssa" olevan vielä ”ratkaisematta”, mutta että ”jonkinlainen sopimus on tekeillä” Sonyn kanssa hahmon esiintymisestä. Hollandin esiintyminen "Infinity Warissa" vahvistettiin helmikuussa 2017, ja esiintyminen jatko-osassa huhtikuussa.


title: Hämähäkkimies elokuvissa

text: "Infinity Warissa" Parkerin hämähäkkivaisto hälytti häntä Thanoksen kätyreiden hyökkäyksestä New Yorkiin Q-aluksellaan. Peter poistuu salaa koulubussista ja saapuu auttamaan Starkia, Stephen Strangea, Wongia ja Bruce Banneria kahta ”Thanoksen lasta”, Ebony Maw’ta ja Cull Obsidiania, vastaan. Maw vangitsee Strangen, ja Peter seuraa häntä Starkin antaman Rautahämähäkki-puvun avulla. Parker ja Stark heittävät Maw’n avaruuteen ja vapauttavat Strangen, minkä jälkeen Stark sallii Parkerin virallisesti liittyä Kostajiin. Peter, Strange ja Stark selvittävät tiensä Thanoksen kotiplaneetalle Titaniin, missä he tapaavat Galaksin Vartijat ja lopulta itse Thanoksen. Parker onnistuu melkein poistamaan Ikuisuuden rautahanskan, mutta Peter Quill raivostuu kuullessaan Gamoran kuolemasta ja Mantis menettää otteensa Thanoksesta. Elokuvan lopussa Parker on yksi lukuisista henkilöistä, jotka muuttuvat tuhkaksi Thanoksen käytettyä kaikkien kuuden Ikuisuuskiven voimaa.


title: Karl-Erik Taukar

text: Karl-Erik Taukar (s. 1. maaliskuuta 1989 Viljandi) on virolainen laulaja ja bassokitaristi. Hän tuli tunnetuksi "Eesti otsib superstaarin" eli Viron Idols-kilpailun viidennen tuotantokauden (2012) finalistina. Samoin hän esiintyi suositun virolaisen musiikkiohjelman "Su nägu kõlab tuttavalt" ensimmäisessä jaksossa 17. maaliskuuta 2013. Sittemmin hänestä tuli suosituimpia virolaisia artisteja.


title: Karl-Erik Taukar

text: Taukar on kotoisin Viljandista, josta hän muutti Tallinnaan ala-asteen kolmannelle luokalle. Vasta tuolloin alkoi hänen musiikkiharrastuksensa, ensin poikakuorossa ja sitten 8. luokalla hän perusti yhtyeen kavereidensa kanssa. Taukarin äiti on laulunopettaja.


title: Karl-Erik Taukar

text: Lukion jälkeen Taukar aloitti Tarton yliopistossa journalistiikan opinnot, jotka jäivät vuonna 2013 kesken.


title: Karl-Erik Taukar

text: Joulukuussa 2012 Triin Niitoja & John4 -yhtye julkaisi ensisinglensä ”Põhjatuul”, jolla Taukar soittaa bassoa. Samoihin aikoihin käydyn "Eesti otsib superstaari" -kilpailun finaalin myötä ura lähti nopeaan nousuun. Taukarin oma soolokiertue käynnistyi naistenpäivän keikkasarjan (5.–10. maaliskuuta 2013) myötä yhdessä Koit Toomen ja Uku Suvisten kanssa.


title: Karl-Erik Taukar

text: Keväällä 2013 muodostettiin Elina Bornin yhtye, jossa kitaraa soitti Taavi Paomets, Karl-Erik Taukar bassoa, Stig Rästa koskettimia ja Hans Kurvits rumpuja. Kesällä 2013 käynnistyi Taukarin oma kesäkiertue. Kesän lopuksi 30. elokuuta julkaistiin Taukarin ensisingle ”Seitsme tuule poole”, joka päätyi heti viikoiksi soittolistojen kärkeen.


title: Karl-Erik Taukar

text: Taukar valittiin Raadio 2:n järjestämässä ”vuoden hitti” -gaalassa (Raadio 2 Aastahitt 2013) gaalassa ”Vuoden tulokkaaksi”. Samalla hänen debyyttisinglensä ”Seitsme tuule poole” valittiin vuoden 2013 toiseksi parhaaksi hitiksi.


title: Karl-Erik Taukar

text: Seuraavana vuonna samassa gaalassa Taukarin molemmat singlet pääsivät top-10-listalle. ”Vastupandamatu” oli kolmas ja ”Kell Kuus” kymmenes.


title: Karl-Erik Taukar

text: Karl-Erik Taukar nimettiin vuonna 2015 Viron musiikkipalkintoehdokkaaksi viidessä sarjassa: vuoden albumi, vuoden debyyttialbumi, vuoden pop-albumi, vuoden miesartisti ja vuoden paras kappale, joista Taukar voitti vuoden miesartistin ja vuoden pop-albumin palkinnon.


title: Karl-Erik Taukar

text: Karl-Erik Taukar seurustelee laulaja Kerli Kivilaanin kanssa.


title: Carl Gustav von Schoultz

text:
Carl (Karl) Gustav von Schoultz (10. lokakuuta 1776 Viapori – 4. syyskuuta 1841 Vaasa) oli suomalainen majuri ja Svartholman merilinnoituksen komentaja.
Hän julkaisi Tukholmassa vuonna 1810 Svartholman linnoituksen piirityksestä ja antautumisesta 48-sivuisen selvityksen ”"Underdånig rapport om Svartholm fästnings belägring och öfvergång år 1808"”. Hänelle myönnettiin hovineuvoksen titteli ja hänet aateloitiin vuonna 1840. Hänestä polveutuu suomalainen von Schoultzin aatelissuku. Suvun juuret ovat Liettuasta.


title: Antoinette de Jong

text: Antoinette de Jong (s. 6. huhtikuuta 1995 Rottum) on alankomaalainen pikaluistelija.


title: Antoinette de Jong

text: De Jong saavutti junioreiden MM-kilpailuissa 2013 kultaa 3 000 metrillä, hopeaa yleisluistelussa sekä pronssia 1 000 ja 1 500 metrillä sekä joukkuetakaa-ajossa. Heerenveenin EM-kilpailuissa hän oli samana vuonna viides. Hän sijoittui 2014 Sotšin olympialaisissa 3 000 metrillä seitsemänneksi. Saman vuoden junioreiden MM-kilpailuissa hän saavutti kultaa yleisluistelussa, 1 000 ja 3 000 metrillä sekä hopeaa 500 ja 1 500 metrillä.


title: Antoinette de Jong

text: De Jong sai pronssia Minskin EM-kilpailuissa 2016. Saman vuoden Kolomnan matkakohtaisissa MM-kilpailuissa hän saavutti kultaa joukkuetakaa-ajossa ja pronssia 3 000 metrillä. Yleisluistelun MM-kilpailuissa Berliinissä hän oli kolmas. Hän voitti yleisluistelun Alankomaiden-mestaruuden 2016. Hän sai pronssia yleisluistelun EM-kilpailuissa Heerenveenisä 2017. Saman vuoden matkakohtaisissa MM-kilpailuissa Gangneungissa hän saavutti kultaa joukkuetakaa-ajossa, pronssia 3 000 metrillä ja oli viides 5 000 metrillä. Yleisluistelun MM-kilpailuissa Hamarissa hän sijoittui neljänneksi.


title: Antoinette de Jong

text: De Jong saavutti Pyeongchangin olympialaisissa 2018 hopeaa joukkuetakaa-ajossa sekä pronssia 3 000 metrillä ajalla 4.00,02. Yleisluistelun MM-kilpailuissa Amsterdamissa hän oli neljäs. Hän voitti samana vuonna Alankomaiden-mestaruuden 3 000 ja 5 000 metrillä. Hän voitti yleisluistelun Euroopan-mestaruuden Collalbossa 2019. Hän voitti samana vuonna Alankomaiden-mestaruuden 3 000 metrillä.


title: Antoinette de Jong

text: Maailmancupissa de Jong on saavuttanut 3 000 metrillä kaksi voittoa, neljä kakkossijaa ja yhden kolmossijan. 1 500 metrillä hän on sijoittunut kerran kolmanneksi. Joukkuetakaa-ajossa hänellä on neljä voittoa ja viisi kakkossijaa. Hän voitti 3 000 ja 5 000 metrin yhteisen cupin kaudella 2017–2018 ja sijoittui toiseksi kaudella 2016–2017.


title: Munchkin (korttipeli)

text: Munchkin on Steve Jackson Gamesin vuonna 2001 julkaisema korttipeli, jonka on käsikirjoittanut Steve Jackson ja kuvittanut John Kovalic. Peli parodisoi roolipelejä.


title: Munchkin (korttipeli)

text: Peli menestyi hyvin, ja on saanut lukuisia jatko-osia. Se on Steve Jackson Games -yhtiön ylivoimaisesti parhaiten myynyt peli, ohittaen jopa Car Warsin, Illuminatin ja Zombie Dicen kaltaiset hitit.


title: Munchkin (korttipeli)

text: Pelaajien tavoitteena on nousta tasolle 10. Jokainen pelaaja aloittaa ”tason 1 ihmisenä, jolla ei ole luokkaa”, ja seuraavalle tasolle pääsee tappamalla hirviöitä tai toisilla tavoilla. Tällaisia toisia tapoja ovat esimerkiksi kullan myyminen ja ”nouse taso ylös päin” -kortin pelaaminen. Yksi peli kestää normaalisti noin tunnin.


title: Munchkin (korttipeli)

text: Pelaajan vuoro alkaa avaamalla oven. Jos huoneessa on hirviö, pelaajan on taisteltava sitä vastaan. Jos pelaaja on hirviötä korkeammalla tasolla, pelaaja voittaa taistelun ja ottaa hirviön tavarat.


title: Munchkin (korttipeli)

text: Jos pelaaja ei löydä huoneesta hirviötä, tämä voi joko ryöstää huoneen tai ”etsiä ongelmia”, jolloin tämä voi taistella hirviötä vastaan.


title: Munchkin (korttipeli)

text: Pelin arvostelijoiden mukaan peliä ei pitäisi ottaa vakavasti; pelin säännöissä lukee muun muassa, että ”päättäkää, kuka menee ensin heittämällä noppaa ja riitelemällä tuloksista” ja ”mahdolliset sääntöjä koskevat kiistat tulisi ratkaista äänekkäillä argumenteilla”.


title: Munchkin (korttipeli)

text: Peliin viitattiin vuoden 2008 elokuvassa "" sekä "The Guild" -sarjan viidennen tuotantokauden ensimmäisessä jaksossa.


title: Jonathan Marchessault

text: Jonathan Audy-Marchessault (s. 27. joulukuuta 1990 Cap-Rouge, Quebec, Kanada) on kanadalainen jääkiekkoilija, joka edustaa Vegas Golden Knightsin organisaatiota.


title: Jonathan Marchessault

text: Marchessault, joka on isänsä puolelta kanadanranskalainen, pelasi junioriuransa viimeiset neljä kautta QMJHL:ssä Quebec Rempartsissa. Hän liittyi joukkueeseen 16-vuotiaana kaudeksi 2007–2008 tultuaan varatuksi joukkueeseen 12. kierroksella .


title: Jonathan Marchessault

text: Kaudella 2009–2010 Marchessault voitti QMJHL:n parhaalle puolustavalle pelaajalle annettavan Gaétan Duchesne Trophyn. Hänet nimettiin myös joulukuussa 2010 viikon pelaajaksi sekä QMJHL:ssä että CHL:ssä.


title: Jonathan Marchessault

text: Viimeisellä juniorikaudellaan Marchessault sijoittui QMJHL:n pistepörssissä kuudenneksi sekä oli kauden päätteeksi eniten ylivoimamaaleja tehnyt 11 maalillaan. Vuoden 2011 pudotuspeleissä Marchessault voitti pistepörssin. Hän oli liigan historian ensimmäinen pistepörssin voittanut pelaaja, jonka edustama joukkue ei päässyt finaaleihin.


title: Jonathan Marchessault

text: Marchessault nimettiin QMJHL:n viikon parhaaksi pelaajaksi syyskuussa 2010. Hänet nimettiin myös CHL:n viikon parhaaksi pelaajaksi huhtikuussa 2011, QMJHL:n pudotuspelien aikana. Kauden päätteeksi Marchessault voitti Bud Light Cupin Quebecin vuoden parhaana pelaajana. Lisäksi hänet nimettiin QMJHL:n ensimmäiseen tähdistöjoukkueeseen.


title: Jonathan Marchessault

text: Varaamattomaksi pelaajaksi jäänyt Marchessault solmi 23. kesäkuuta 2011 ensimmäisen ammattilaissopimuksensa New York Rangersin AHL-farmiseura Connecticut Whalen kanssa, ECHL-joukkue Greenville Road Warriorsin valmentaja Dean Storkin suositeltua häntä. Rangersin organisaatioon siirtyivät myös Marchessaultin joukkuekaverit Ryan Bourque ja Kelsey Tessier Rempartsista. Marchessault teki debyyttinsä ammattilaistasolla kaudella 2011-2012 Whalen paidassa. Hänet valittiin pelaamaan AHL:n tähdistöottelussa.


title: Jonathan Marchessault

text:
9. lokakuuta 2011 Marchessault teki toisessa ammattilaisottelussaan voittomaalin rangaistuslaukauksesta Wilkes-Barre/Scranton Penguinsia vastaan. 22. lokakuuta 2011 hän teki ensimmäisen ammattilaismaalinsa ottelussa Springfield Falconsia vastaan. Yhteensä hän teki ensimmäisellä kaudellaan Whalessa 64 tehopistettä ollen joukkueen sisäisen pistepörssin ykkönen 40 syöttöpisteellä sekä 64 tehopisteellä.
Kauden 2011–2012 jälkeen Marchessault solmi vapaana agenttina kolmivuotisen tulokassopimuksen NHL-seura Columbus Blue Jacketsin kanssa. Hän pelasi ensimmäisellä kaudellaan Blue Jacketsissa kaksi ottelua ilman pisteitä. AHL:ssä hän pelasi 74 ottelua ja teki niissä 67 tehopistettä. Hänet valittiin toisena peräkkäisenä kautena pelaamaan AHL:n tähdistöotteluun.


title: Jonathan Marchessault

text: Toisella kaudellaan Columbuksen organisaatiossa Marchessault tuli kaupatuksi vaihtojen takarajapäivänä yhdessä Dalton Smithin kanssa Tampa Bay Lightningiin vaihdossa Dana Tyrelliin ja Matt Taorminaan. 11. huhtikuuta 2015 Lightning kutsui Marchessaultin AHL-farmijoukkue Syracuse Crunchista NHL:n puolelle korvaamaan kauden viimeisessä runkosarjaottelussa sairastunutta Jonathan Drouinia. Ennen kutsua Marchessault pelasi Syracusessa 64 ottelua, joissa teki 41 syöttöpistettä sekä yhteensä 54 tehopistettä. Hän oli joukkueen toiseksi paras maalintekijä sekä toiseksi eniten ylivoimamaaleja tehnyt pelaaja kuudella osumallaan. 11. huhtikuuta hän teki ensimmäisen NHL-maalinsa Tampa Bayn ottaessa rangaistuslaukauskilpailussa 3–2 -voiton Boston Bruinsia vastaan. Hänet nimettiin ottelun tähdistöön.


title: Jonathan Marchessault

text: Seuraavana päivänä Marchessault tiputettiin jälleen AHL:ään pelaamaan runkosarjan loppuun sekä pudotuspelejä. Syracusen tiputtua AHL:n pudotuspeleistä, Marchessault kutsuttiin NHL:n puolelle harjoittelemaan Lightningin kanssa. Ryan Callahanin oltua sivussa, Marchessault nostettiin pelaavaan kokoonpanoon tekemään NHL:n pudotuspelidebyyttiään. Tampa Bay voitti ottelussa Montreal Canadiensin lukemin 4–1 tiputtaen Canadiensin pudotuspeleistä. Marchessault pelasi pudotuspeleissä kaksi pisteetöntä ottelua. Runkosarjassa hän pelasi myös kaksi ottelua, joissa teki yhden maalin. AHL:n puolella hän pelasi 68 ottelua ja sijoittui liigan syöttöpörssin kuudenneksi 43 syöttöpisteellään.


title: Jonathan Marchessault

text: 28. kesäkuuta 2015 Marchessault jatkoi sopimustaan Lightningin kanssa vuodella.


title: Megamania Musiikki

text: Megamania Musiikki Ky on vuonna 1985 perustettu helsinkiläinen levy-yhtiö, joka perusti Megamania-, AMT-, Plutonium- ja Grand Slam -levymerkit sekä käytti Pyramid-merkkiäkin. 1980-luvun jälkeen Megamania-levymerkki on ollut Johanna Kustannuksen käytössä. Megamania Musiikki Ky on rekisteröitynä edelleen.


title: Megamania Musiikki

text: Megamania Musiikki perustettiin Johanna-levymerkillä julkaisseen Johanna Kustannuksen mentyä konkurssiin vuonna 1984. Samassa toimistossa toimi myös juuri aloittanut Pyramid Musiikki ja pian siihen muutti jo vuonna 1976 perustettu kustantaja ja levy-yhtiö Love Kustannus. Yhtiöiden luovina tuottajina toimivat Atte Blom ja Pekka Aarnio. Yhtiön lähiyhtiöitä ja läheisessä yhteistyössä toimineita ovat olleet siis muun muassa Love Kustannus Oy, Pyramid Musiikki Ky, Johanna Kustannus ja nykyinen tuotannon omistaja Universal Music Oy.


title: Megamania Musiikki

text: Vuoden 1989 jälkeen Megamania-levymerkillä julkaisua jatkoi Johanna Kustannus Oy. Nyttemmin myös vahvan artistipohjan Megamania-levymerkki on ollut hyötykäytössä uudempien kuten Kotiteollisuuden, Maj Karman tai Melrosen levyillä.


title: Gandenin luostari

text: Gandenin luostari on tiibetinbuddhalainen luostari Tiibetissä, Kiinassa. Luostari sijaitsee 4 000 metrin korkeudessa merenpinnasta 40 kilometriä koilliseen Lhasan kaupungista. Tiibetiläinen opettaja, Tsongkhapa, perusti luostarin vuonna 1409. Punakaarti tuhosi luostarin kulttuurivallankumouksen aikaan. Luostari on osittain rakennettu uudelleen.


title: Elder Roma Wilson

text: Elder Roma Wilson (s. 22. joulukuuta 1910 Hickory Flat, Mississippi) on yhdysvaltalainen huuliharpunsoittaja. Hänen tyylilajinsa on gospel.


title: Elder Roma Wilson

text: Wilson aloitti huuliharpunsoiton 13-vuotiaana. Hänet vihittiin helluntailaiseksi papiksi vuonna 1929; tämän jälkeen hän alkoi kiertää pohjoisen Mississippin aluetta toisen musikaalisen papin, Leon Pinsonin kanssa. 1940-luvun alussa Wilson muutti Michiganiin, mutta hän palasi Mississippiin 1970-luvun alussa. Hän sai tunnustusta esiintymisistään Pinsonin kanssa muun muassa Chicago Blues Festivalilla ja New Orleans Jazz & Heritage Festivalilla. Vuonna 1993 Wilson voitti yhdessä kymmenen muun muusikon kanssa National Endowment for the Artsin 100 000 USD:n National Heritage Fellowship'n. Vuotta myöhemmin hän julkaisi ensimmäiset levytyksensä vuosikymmeniin LP:llään "This Train".


title: CP-1414S

text: CP-1414S on kokeellinen bentsodiatsepiinijohdannainen lääkeaine, joka syntetisoitiin ensimmäisen kerran Saksassa. CP-1414S on 1,5-bentsodiatsepiini, jossa on kaksi typpiatomia diatsepiinirenkaassa kohdissa 1 ja 5, ja se on läheistä sukua klobatsaamille.


title: CP-1414S

text: CP-1414S:llä on ensisijaisesti ahdistusta poistava ja kouristuksia ehkäisevä vaikutus. Sen voimakkuus on karkeasti klobatsaamin kaltainen, mutta on aiheuttaa siihen verrattuna voimakkaamman sedaation.


title: CP-1414S

text: CP-1414S:ä ei ainakaan toistaiseksi markkinoida lääketieteelliseen käyttöön.


title: Fletatsepaami

text: Fletatsepaami on bentsodiatsepiinijohdannainen lääkeaine. Sillä on sedatiivinen ja ahdistusta poistava vaikutus, muiden samankaltaisten bentsodiatsepiinien kanssa. Fletatsepaamia käytetään kuitenkin lähinnä voimakkaana lihasrelaksanttina.


title: Fletatsepaami

text: Fletatsepaami on läheistä sukua esimerkiksi halatsepaamille ja kvatsepaamille.


title: Ruotsin ralli 2016

text: Ruotsin ralli 2016 (viralliselta nimeltään Rally Sweden 2016) oli MM-rallikauden 2016 toinen osakilpailu, joka ajettiin 12. helmikuuta – 14. helmikuuta. Rallin kilpailukeskuksena toimi tavalliseen tapaan Karlstadin kaupunki Värmlannin maakunnassa. Rallin reitti kulki osittain myös Norjan sisällä. Alun perin suunnitelluista 21 erikoiskokeesta kahdeksan jouduttiin keliolosuhteiden vuoksi peruuttamaan jo ennen rallin alkua ja rallin aikana tehtiin vielä päätös ek20:n peruuttamisesta.


title: Ruotsin ralli 2016

text: Vuoden 2015 kilpailu oli järjestyksessään historian 64. Ruotsin ralli.


title: Ruotsin ralli 2016

text: Kilpailun voittajaksi ajoi avauskilpailun tapaan hallitseva maailmanmestari Sébastien Ogier, joka johti rallia heti ensimmäisestä erikoiskokeesta alkaen. Voitto oli Ogierille jo kaikkiaan kolmas ja toinen perättäinen.


title: Ruotsin ralli 2016

text: Kilpailu oli perinteiseen tapaan tarkoitus avata torstai-iltana 11. helmikuuta Karlstadin raviradalla ajetulla 1,9 kilometrin mittaisella yleisöerikoiskokeella. Erikoiskoe kuitenkin peruttiin koska keli oli koko viikon ollut nollan yläpuolella ja raviradan pinta ei mitenkään olisi kestänyt ralliautojen kulutusta.


title: Ruotsin ralli 2016

text: Perjantain lenkiltä oli jouduttu keliolosuhteiden vuoksi tiputtamaan pois Norjan Kirkenærin erikoiskoe. Aamun lenkillä parasta vauhtia piti odotetusti Sebastian Ogier, mutta iltapäivän paluulenkillä Ogier sai tunnustaa Citroenin Kris Meeken ja Hyundain Hayden Paddonin nopeammakseen. Suomen Jari-Matti Latvalan ralli meni käytännössä pilalle jo ensimmäisellä ajetulla erikoiskokeella. Volkswagenin vetoakseli rikkoutui ja auto muuttui takavetoiseksi. Päivän aikana ei ollut huoltotaukoa eikä autokunnalla myöskään ollut mukanaan ylimääräistä vetoakselia. Päivän viimeisellä erikoiskokeella Latvala joutui vielä keskeyttämään ja ottamaan 10 minuutin aikasakon Volkswagenin pyöränripustuksen vaurioiduttua. Myös Citroen-kuljettaja Meeke joutui keskeyttämään EK:lla 8 Citroenin osuessa tiestä nousseeseen maakiveen ja rikottua oikean etupyörän ripustuksen. Se pudotti Meeken voittotaistelusta sijalle 35.


title: Ruotsin ralli 2016

text: Lauantain lenkiltä oli päätetty pudottaa pois Hagforsin sprintti sekä ajaa Rämmenin ja Fredriksbergin erikoiskokeet vain yhteen kertaan. Aamulla Fredriksberg 1:llä nopeinta vauhtia piti totutusti Ogier, mutta päivän toinen ajettu erikoiskoe, Vargåsen sujui sitten Jari-Matti Latvalan komennossa. 9 ja puolen sekunnin pohja-aika ennen Kris Meekeä ei tosin juuri lohduttanut, sillä ensimmäisen päivän tekniikkamurheiden vuoksi Latvala lähti päivään sijalla 37 liki 16 ja puoli minuuttia kärjen takana. Aamulla ajamatta jätetylle Rämmenin erikoiskokeelle pohjat ajoi myös Latvala vajaan kaksi sekuntia Meekeä nopeampana. EK16 pohjat ajoi vuorostaan Ogier, mutta Latvala oli vain sekunnin häntä hitaampi. Päivän päätteeksi päästiin ajamaan lyhyt 1.6 kilometrin pyöritys Karlstadin raviradalla. Lyhyellä EK:lla ei juuri eroja päässyt syntymään mutta silti Latvala kirjautti historiankirjoihin rallin kolmannen pohja-aikansa. Toiseksi ajoi yllättäen WRC2 luokan Skoda R5:lla ajanut debytantti Teemu Suninen 2.6 sekuntia Latvalaa hitaampana. Päivän päätteeksi Latvala oli noussut kokonaiskilpailussa sijalle 26 mutta ero kärkeen oli hieman kasvanut. Koska päätöspäivänä ei ajettaisi kuin ainoastaan kilpailun päättävä Power Stage, oli selvää että Latvalalla ei olisi mitään mahdollisuuksia nousta tuloslistalla.


title: Ruotsin ralli 2016

text: Power Stage -erikoiskokeena ajettiin kilpailun päättänyt Värmullsåsen 2.


title: Ruotsin ralli 2016

text: Kokonaiskilpailun voitosta ei ollut mitään epäselvyyttä, sillä Ogierin johto toisena ajavaan Hayden Paddoniin oli 17 sekuntia ja sitä ei ilman Ogierin isoa virhettä olisi ajamalla kiinniotettavissa. Ogier kuitenkin osoitti voitontahtonsa ja ajoi pohjat myös viimeiselle erikoiskokeelle ottaen näin tarjolla olleet kolme extra pistettä.


title: Ruotsin ralli 2016

text: Kilpailuun osallistui yhteensä 50 autokuntaa, joista maaliin selvisi 38.


title: Ruotsin ralli 2016

text: Oheisluokkina kilpailussa ajettiin WRC2-luokassa, jonka voitti yleiskilpailun yhdeksänneksi sijoittunut Elfyn Evans. Suomalaiset Esapekka Lappi ja Teemu Suninen ajoivat luokassaan sijoille neljä ja kaksi. Koska Suninen ei Ruotsissa ajanut WRC2 MM-pisteistä, Lappi kuittasi itselleen kolmatta sijaa vastaavat pisteet.


title: DSV

text: DSV A/S on tanskalainen, maailmanlaajuisesti toimiva kuljetus- ja logistiikka-alan pörssiyritys. Yrityksen kotipaikka on Hedehusenessa Tanskan pääkaupunkialueella. Yrityksellä on palveluksessaan lähes 22 800 henkeä (2015).